[ الحب..وماأجملو احساس .. جميل منعش حماسي.. ...ولكن كايخلع.. الحب..وماأجملو شعور .. نقي طاهر بريء ...ولكن كايعدب الحب مختالف من منظور لمنظور وكل واحد وكيف كايبان فعينيه ..شحال من واحد عند بالو باللي الشي اللي كايعيشو حب .. لكن فالحقيقة كايطلع غير وهم وطيف كانزينوه فعقلنا الباطني.. ونردوه حنا حب.. شحال من واحد جا الحب حتال بين ايديه وبسبب عمي قلبو.. ضيعو من ايديه وبايديه قمعو ..وشحال من واحد كان من المحظوظين انو يلقاه..داكشي باش تشبت بيه .. بديه ورجليه وقلبو وروحو وجميع جوارحو .. تشبتات بيه وقاتلات على قبلو وغاتبقا تقاتل على جال الحب اللي خلاها مدمنة .. مدمرة .. ورجع ردها حالقة فالسما بجناوح .. غاتقاتل على قبل الحب اللي زلق من ايدها فلحظة .. ورجع ليها مرة خرا .. حقا كانت محظوظة مرة خرا فأنها لقاتو .. ولأول مرة كاتعرف باللي ماشي منحوسة كيف ديما كاتقول ..تؤ بالعكس، حظ العالم كلو معاها .. حيت عارفة ومتأكدة أن أكتر الناس حظا .. هوما اللي عندهم داك الحب الطاهر فحياتهم .. داكشي لاش غاتقال..وغاتبقا تقاتل على قبلو.. خرجات من دار الجارة كاتجري وتلهت وشعرها شوية مخربق..نسات امر المصعد وفالمقابل نزلات مع الدروج هازة الطيلي كادوز رقم اللي تواني وجاوباتها منو المساعدة ديالها المساعدة: وي مدموزيل بصرااخ قالت: طيري دابا للمكتب دياالي ..دخلي داابااا ..مشات المساعدة كاتجري دخلات وهيام كملات ليها: حلي البلاكار اللي تحت المكتب حلاتو المساعدة وقالت: فيه واحد الخزنة امدموزيل هيام: الكود هو 2553467.. حليها وغاتلقاي واحد الملف صفر..غاتصوري ليا الاوراق اللي فيه وسيفطيهم ليا داابااا المساعدة: واخا هانا جبدتو وغانبدا نصورهم ليك ..قطعات وفيساع طلعات لسيارتها ودوزات رقم تاتي وهي كاطرطق صباعها على الڤولون بعصبية وتوتر ..حتا رد عليها بغضب بالغ وهو واقف حدا الكرسي اللي فمكتبو عمر: شنوو بغييتي ءءء؟؟؟ هيام: سمعني مزياان وبلا ماتقااطعني اعمر الموضوع مهم قاطعها مكشكش وبعصبية رد عليها: هاادشي ليي بقاا مادرتييهش من السكنة بووحدك لتصااحيب مع الرجااال .. كاانتسناا غير توصلي بيين ايدي ونوريك التسلگييط على اصوولووو امدمووزيل غوتاات بحر جهدها: سكككت سسد فمممك وسمعني مزياان ااا عمرر..تاج الدين غايكون دابا جاي عندك ولا ووصل للشرك طلع حاجب: كيفاش..وباشمن وجه جاي لعندي بالسلاامة؟؟؟؟؟ هيام: بسباب ديك المرة فاش جيتي عندي ..غاايسولك على ماكانظن فشنو بااغي مني وعلاش كاتقلب..نتاا غاتسد فمك وغااتگوول الهضرة اللي غاننطق بيها انااا بالحرف عمر: هههههه سمعي العصفوورا دياالي.. هااد الحقير اللي جاي لعندي برجلييه غانندمو مزياان على هااد الجرأة اللي ماعرفت شكون عطاها ليه.. وودنيه غاانجبدهم ليه بااش عمرو مازال يدوك بيه ولااا حتا يفكر يحل عليااا فموو مازاال دقات الكاتبة ديالو ودخلات قائلة: مسيو بلحاج. واحد السيد بغا يهضر معاك دخل تاج مخنزر: ماكاين لاش راه كايعرفني هيام جمدو ملامحها فاش سمعات صوتو وبرجفة خوف نطقات هامسة: تاج! خنزر فعمر ودوا بحدة: خاصنا ندويو اسيهم عمر.. خنزر فيه وقبل مايقطع عليها نطقات هي كاتغدد: دخل للميساااجاات للي لحت ليك دابا..يالله دخل ليهم دابااااااا قوص حجبانو وحيد الطيلي من ودنو..دخل لقا وراق مصورين بدا يقراهم وبدا العرق كايقطر ليه لدرجة گلس فوق الكرسي اللي على مكتبو ..وبارتباك رد الطيلي لودنو كاينهج ..خرجات الكاتبة وتاج الدين بدا يقرب ليه ايديه فجيابو مخنزر كايطلع معاه ويهبط هيام: دابا غادير بهادشي اللي كانگول ليك بالحرف الواحد ..ووايااك تزيد عليه ولو نقطة ولا راك غاتتدمر اسي عمر..غاتولي رماد تاج الدين: گالو ليا باللي جيتي عندي حتال الدار ..ياك لاباس كاين شي منقضيو قطع المكالمة ساهي قدامو حتا رجع دوا تاج الدين وگال بنوع من العصبية: الشرييف راه معاك دااوي سرط ريقو مجاوبو بلا مايشوف فيه: ج جيت باش نشوف بنتي، ماشي نتا..عرفت ..عرفت باللي خرجات من الدار وجيت بغيت نردها زير تاج الدين على فكو وزاد حتا قرب تحنا على المكتب بايديه وگال بصوت قاصح مغلل تاج الدين: نتا شنو باغي من هيام؟؟ شنو عندك معاها بالضبط شاف فيه عمر: شنو كاتخربق ..اناا شنو غانبغي منها رااها بحال بنتي تاج الدين: مااشي بنتك..ومغاتعاملهاش بحال بنتك عمر: بلا ماتبدا تخربق هادشي اللي باغي توصل ليه ماكايتش تاج الدين: متأكد ورا ههاد التخربيق اللي كاتگول كاينة شي حاجة وغانعرفها ...ديك النهار حسابك غاايكون عسير معايا..وغانتحاسبو مزيااان عمر: هيام معتابراني بحال الاب ديالها وعزيز عليها..هادشي ماغاديش تتبدلو نتا..و وحتا انا عزيزة عليا بالغدايد بسم بجنب فمو ورد عليه: انا كانتيق فحبيبتي.. عارف مزيان شنو اللي فدماغها وشكون ساكن قلبها..واي واحد ناوي يتلاعب بيها! حسابو غايولي معايا هز قلم من البيرو كايلعب بيه وكمل كلامو بتهكم بصح ماكنتش معاها فهاد السنين اللي فاتو..ولكن دابا حاضر..و غانبحت فكل نهار داز من خياتها شنو طرا فيه.. وغانحاسب اي واحد آداها ولا حتا حاول..بيدي غانحفر قبرو اسي ل..لأنجينيور هرس القلم وزاد من تبسيمتو وغمزو ياك فهمتيني .. طبطب ليه على حنكو دابا تهلا .. دار خرج بنفس الطريقة ماحي ديك البسمة ومخنزر الحضاح فالحجبان..طلع فالمصعد ونزل بيه لتحت وفاش بغا يطلع لسيارتو جاه اتصال منها..شاف فيه مدة زفر بضيق خلاها كاتصوني وركب ديمارا من تما.. فحين هي زفرات ولاحتو حداها حاطة راسها على الفولون.. سمعات الطيلي كايصوني هزاتو بلهفة لكن ظنها خاب فاش لقات نجاة هي اللي متاصلة بيها تنهدات وجاوباتها: الو نجاة مسحات دموعها كاتشهق وردات عليها: هيام واش مسالية بهول گالت: مالكي كاتبكي ؟؟؟ واقعا شي حااجة نجاة: محتااحة معامن نهضر هءهءهء ونتي الوحيدة اللي طحتي فبالي هءهءهء هيام: ششش صافي انا جاية عندك..سيفطي ليا بلاصتك وتسناايني واخا؟ نزلات بكسوة شيبية بلا يدين مفرفرة وخفيفة وشعرها ضافراه سبولة وهازة ساكها..دخلات للكوزينة شربات كاس الما وباست ماماها وگالت أميمة: انا غادة نخرج جاوباتها مرجان وهي كاتصيب القهوة: طلعي بعدا عند جمال راه بغاك صفار وجهها وبتقفقيفة گالت: ب بغاني انا مرجان: لا انا..مالك ابنتي تلونتي درتي شي زبلة تاني ياك؟ اميمة: لا اماما والله ماهاكا..غ غير غير مرجان: غ غ غ ..سيري سيري ديريها غازوينة توصل توصل.. وهاد المرة غاتمشي سخونة لباباك هو اللي كايعرف ليك اميمة: وامااماا انا شنوو غاندير اصلاا رراه هو اللي منو ل ..بففف صافي انا طالعة ..تمات غادة كاتنزل الكسوة وتسوط..خلات الساك فالدروج وكملات طريقها كاتسرط الريق..دقات ودخلات لقاتو مقوصهم كايراجع شي وراق فيديه سرطات ريقها وبصوت خافت گالت: نعام بغيتيني بلا مايشوف فيها: شهااد الملاحظات اانسة ضور ليها وجهو و غير شافها هو يقندش تباارك الله غادة لشي بلاصة ؟ أميمة: انااا..لا بالعما جمال: وهاد الزواق بحال المونيكة لاش؟؟ اميمة واالو غير عجباتني الكسوة وبغيت نجربها جمال: ماعلييش غانددير راسي تيقتك..هاكي قراي هادو خداتهم كاتقفقف وهو قرب عندها مربع ايديها وعيونو على وجهها الطفولي كايتساراو حتا خرجاات عينيها وشافت فيه: ويلي كدووب..والله حتا كدووب جمال: يااك ؟ مسكينة داابا هااد الاساتدة كاملين تجمعو وكدبو عليك نتي بالداات من دون گااع الطلبة ؟ أميمة: و واراه بصح كدبو عليا ..وزادو فيه بزااف هز صبعو بتحدير: سمعي ..هااد المرة غااندوزها ونمييك..المرة جااية والله حتاااان.. قاطعاتو بالزربة: لا لا عافاك متقتلنيش عاافااك طلع حاجب: نعام؟ سرطات الريق: و والو غ غير خرجات بوحدها بدا كايتبسم وقرب عندها بوجهو مصغر عينيه: نقتلك! فكرة زوينة هادي أميمة: لا والله العاظييم مابقيت نغيب ولا نتعطل والله هاانتا عطيني غير اجل ااخر مرة تكوون والله جمال: هممم..حك راسو ورمش فيها اليوم فالعشية شنو عندك دوراتها فدماغها وبتوتر قالت: وو عندي واحد الخدمة خاصني ضروري ندديرها جمال: نتعشاو برا فاش تساليها ؟ أميمة: ل لا لا راها كتيرة مانضنش غانسالي بكري طلع حاجب مرة أخرى: نعاام ماسمعتش أميمة: التسعود تلقاني وااجدة وكانتسناك مزياانة؟؟ حرك راسو برضى.. بغا تمشي وجرها عندو باسها فالكنك حتا تسمعات صوت البوسة وحيد عليها مبسم: دابا ممكن تخرجي مازادتش معاه الكلمة وخرجات طايرة كاتكركب فالدروج نيشان للكوزينة عند ماماها اللي گالسة كاتشرب قهوتها وگالت كاتقفقف: نااري اماما نااري نااري حطات الكاس مطلعة حواجبها: بسم الله عليك اماالكي أميمة: موصيبة اماما مووصيبة وماقادرااش نخبيها كتر من هااكا.. عاونيني عافااك وگولي لياا شنوو نديير مرجان: واتي هضري شنوو واقع طلات واش نازل وسدات الباب ديال الكوزينة مخلووعة.. عاد گلسات شدات ايديها وقالت بطلب: ولكن توااعديني ماتگوليش ليه باللي انا اللي عااودت ليك ..راه والله تايقتلي مرجان: بسم الله عليك واش شاربة شي حاجة نتي؟ أميمة: والله اماما حتا يقتلي هاداك عااد عرفتو على حقيقتووو مرجان: يااك اختي وشنو عرفتي؟ أميمة: دااك الغبوور اللي كايغبر وفاش كايكون مساافر اماما؟ راه ممسافر مااوللو غيير كايكدب..السيد خداام خدمة خطيييرة عااد عرفت شنوو هي مرجان شداتها الضحكة من حالتها وگالت: ربي ربي اميمة: وحق الله ماكانكدب عليك مرجان: اها ابنتي وفين كايكون شافت يمين شمال وگالت بهمس: كايقتل البنات بنفس طريقتها: اويلي أميمة: والله العظيم اماما سمعتو بودنيا ماگاالها ليا حد مرجان: شششش هاد الهضرة مايعرفها حد تافقنا وسعات عينيها فيها ومرجان كاتصرف بالكاالم: و واش تانتي عارفة مرجان: معلوم ..حتا حاجة ماكاتخبا عليا ..ولكن مابغيتوش يتشد فالحبس خليه حتا وكاان يتوب أميمة: اويلي على يتوب سحابك القمر هادا ولا البلية.. رااه اماما الموت هاادي واش حاسة بخطورة الوضع مرجان: گلت ليك مادخليش فهاد شي..نتي شنو سمعتي واش هو اللي گالها ليك أميمة: ل لا كنت خارجة وسمعتو كايهضر فالطيلي..گال ليهم باللي مادام صافي لقاوها يرجعو فحالهم وهو ماقادرش يمشي عندها فهاد الفترة..وگال ليهم يبقاو جوج حاضينها حتا يمشي يقتلها بيدو ويبيع اعضاءها گالتها وبدات كاتقفقف بالخلعة ومرجان بهدوء وسهوة طلعات حاجب ..ونطقات: سمعتبه گال واش لقيتوها..قصد مرا؟ اميمة: ااه امااماا اااه وانااري شحاال ولا كايخلعني والله مرجان: سيري سيري لاعندك متقضي ديريه يالله أميمة: واش متأترتي ماوالو؟؟ جاتك عاادي يسكن معانا سفاح فالدار ماخفتيش مرجان: ماديريش علاش وماغايقربش ليك واخا..يالله طيري من قبالتي أميمة: لا لا هادشي كان خاص نگولها لبابا ماشي ليك نتي مرجان: ايوا گوليها ليه باش يالله يقطع ليك داك اللسان من الجدر ..... أميمة تلقائيا حطات ايديها على فمها وعينها خارجين ومرجان حبسات الضحكة وخرجات من الكوزينة طالعة فالدروح.. حتال المكتب ودقات عاد حلات عليه الباب مرجان: كوكو ياكما خدام ضحك جمال وشاف فيها: دخلي الواليدة دخلي..بغيتي شي حاجة مرجان: جيت نتفااهم معاك السفاح.. علاش تتخلع ليا بنتي؟ محشمتيش جمال: ههه باش تجمع راسها شوية و تبدا تسمع الهضرة گلسات رجل على رجل وبجدية قالت: سمعت منها باللي سيفطتي رجالك يقلبو على شي مرا ولقاوها..داوي على السيدة علامن كنتي كتسول ياك محا البسمة وحرك راسو بجمود ..وهي كملات بتساؤل : هادشي علاش كنتي غادي لمراكش؟ جمال: هاد الموضوع غايسطيني الى محليتوش فأقرب وقت مرجان: وشنو ناوي دير..غاتسافر مرة خرا؟ جمال: ضروري، ولكن عانتسنا شوية..حاس باللي باقي ممستاعدش نشوفها مرجان: كاتبقا ماماك الحقيقية..ماعرفتي الهضرة اللي غاتگولك تبدل ديك النظرة اللي عندك تجاهها زفر بحيرة: ممكن..وممكن تكون تخلات عليا غير هاكاك؟ مرجان: انا ام اجمال، وعارفة بحق الكبدة..تيقني ماكايناش شي أم كاتخلا على ولدها غير هاكاك..نتا خاصك تقطع الشك باليقين وتتأكد بنفسك حرك راسو: عارف..هه ولكن حتا راجلك معكس ليا الامور وكايقلب كيفاش يصدرني من هنا مرجان: ادهم معتابرك ولدو..ماباغيش يخسرك وفاش كايوصل الموضوع لعائلتو ممكن يدير أي حاجة جمال: فهادي كانتشابهو..حتا أنا على قبل الناس القراب ليا غاندير أي حاجة بسمات وناضت: هو معاك نتا حس بإحساس الابوة لأول مرة..وطبيعي مايبغيش يفقدك..تفهم هادشي جمال: عارف وحتا أنا عمري گلت العكس..ولكن ماشي ولدو..بغا ولا كره انا ماشي جمال العوماري وغانلقا كنيتي فينما كانت تنهدات مبسمة وضارت خارجة..وهو ضور وجهو كايزفر بتعب..ودماغو كايحلل فشنو خاص يدير الحب..وماأجملو احساس .. جميل منعش حماسي.. ...ولكن كايخلع.. الحب..وماأجملو شعور .. نقي طاهر بريء ...ولكن كايعدب الحب مختالف من منظور لمنظور وكل واحد وكيف كايبان فعينيه ..شحال من واحد عند بالو باللي الشي اللي كايعيشو حب .. لكن فالحقيقة كايطلع غير وهم وطيف كانزينوه فعقلنا الباطني.. ونردوه حنا حب.. شحال من واحد جا الحب حتال بين ايديه وبسبب عمي قلبو.. ضيعو من ايديه وبايديه قمعو ..وشحال من واحد كان من المحظوظين انو يلقاه..ولكن للأسف الحب دق باب قلب ماعندوش الجرأة يفتح عليه..خايف ومرتاعب منو من كترت ماسمع على التجارب الفاشلة للأشخاص التانيين.. الحب اللي الناس كلهم معتابرينو مفتاح السعادة .. بالنسبة ليها هي تعاسة وجراح مكتساليش ..الحب اللي الناس كلهم معتابرين لونو وردي فاتح مبهج..بالنسبة لنجاة هو فقط دوامة سوداء كاتمتص كل من دخل ليها ...وبالنسبة ليها الحب بحال علامة تساوي الوسط..من جهة غايعطيها الفرح والسرور وإحساس التحرر من الكآبة..لكن فالمقابل غاينتر عليها جراح من شأنهم يخليو مخدتها فازگة ليالي وليالي .. طلعات عينيها ناشفين بالدموع فالزاج ديال اللوطو اللي مبلاصية كدام لاكوط.. كاتتنهد وهي حاضية هيام اللي مشات تلوح بقايا الاكل فلبوبيل ..ودخلات للسوپر مارشي كاتشري شي حوايج.. بقات ساهية كاتشوف فيها وعيونها مصغراهم..مافاهماتهاش بتاتا..واخا هي كانت متمنية أنها ترجع لخوها ويكونو بجوح ولكن علاش بقات متشبتة بيه وبغات تعيش نفس التجربة مرة خرا؟ حتا هيام تعدبات بحال تاج الدين..آه عارفة باللي العداب ماطاحش عليه غير هو..باقا تعقل يامات كانت كاتنوض للطواليط بالليل وبالصدفة تشوفو فايق فالضلام كايطل من السرجم على شباك بيتها..عيونو كايشعو عشق وحب ولو يعيا مايخفيه فالصباح..الليل كايفضح داك الحنين فبؤبؤ عيونو ..باقا تعقل شحال من مرة نطق سميتها غير سهوة وشحال كان كايآلمو الموضوع فاش كايوعا على راسو..وبزاف ديال المواقف خلاو قلبها ينفر هاد الحب وتبغي بشدة تعاون خوها باش يتغلب عليه .. اللي محيرها دابا هو علاش هيام باغة تعااود نفس التجربة مرة خرا.. متتخافش؟ ماتگهتاش من الجراح اللي عاشت؟ مانفراتوش حتا هي؟ ..تحل الباب وطلعات حداها هيام حطات البلاستيكات اللور ومدات ليها قرعة ديال عصير الليمون بابتسامة وقالت : ماللي ماباغاش تاكلي شربي بعدا هادا يرد فيك اللون على الاقل خداتها شربات منها شوية وهي عاود گالت باهتمام: دابة شوية؟..تهدنتي؟ نجاة: الحمد لله حيدات السمطة وبغات تخرج: مادام هاكا يالله ندويو شوية ..نزلي نزلي نجاة: مافياش..عير الهضرة اللي گلت عياتني وليت باغا غير ننعس والله هيام: ماشي قبل ماندويو فهادشي..يالله نزلي ابب يالله يالله ...حلو الباب بجوج نزلو وسبقاتها هيام للرملة..حيدات السندالة وگلسات مربعة رجليها كاتشم هوا البحر ورياحو كايلعبو بشعرها..حتا گلسسات حداها نجاة ونطقات بلا ماتشوف فيها هيام: الهوا ديال البحر فيه شي حاجة بحال السحر..كيفما كانو جروحك كاتحسيهم ونتي قدامو بواحد الهدنة لداخل.. وبالك صفا وارتاح من الهم..واحسن مكان ممكن تعاودي فيه سرك هو البحر .. حيت عمرو يبوح بيه..وكايديه مع الامواج ويسرطو وعمرو يرجع شافت فيها كاضحك ونجاة بسمات..شدات ايدها بحنية وقالت مرة تانية بنبرة هادية: ولو نبكي عليه عشر سنين خرا..واخا نتفارقو مية مرة ومرة ..كايبقا معاه عرفت الحب الاول والحقيقي..وعمري نسمح فيه ولا نخلي حبنا يسالي..انا عارفة باللي خايفة.. ولكن الحب ماكايخلعش لهاد الدرجة انجاة قاطعاتها كاتتنهد: ساهل عليك تگولي هاد الهضرة..ولكن انا كبرت وكنشوف عائلتي الصغيرة غارقة فالهم بسبب واحد..هو الحب اهيام..خالي الله يرحمو تدمرات حياتو ..كان خدام وفنفس الوقت باغي يدير شحال من حاجة يزيد بيها فحياتو القدام..حتا بغا بنت مول الپاططرون..ومشات حياتو فالحبس..وعاود ماللي خرج ومالقاهاش كان غايحماق..هادشي كامل عاقلة عليه شفتو بعينيا وعشتو معاه لحظة بلحظة..ومن بعد خويا الكبير..خويا اللي كنت كانشوفو حجرة..متحكم فحياتو ومسيرها كيف هو بغا وغادي مزيان ..حتا عرف الحب.. وبسباب كدبة تدمرات حياتو ومشا حتال الموت ورجع مسحات دمعة خرا نزلات اللي أزمني كتر هو ماما..باقا عاقلة شحال بغات بابا وشحال كانت متأملة فيه ..وهو شنو دار..مشا وخلا ليها غير عداب الحب.. عداب فعداب .. ..انا مابغيت حد اهيام..مابغيت نبغي حتا واحد شافت فيها كاتبكي بغيت نعيش حياتي عادي عمري نتجرح ولا نعيش فالمرار..نفضل نعيش مع واحد كايبغيني ولا نكون انا كانبغيه هيام: ماغاتقدريش ..حتا واحد مايقدر يعيش بلا حب واخا تعياي ماتحاولي، عمرك تقدري تتعايشي مع واحد ماكاتبغيهش..وماشي كلشي عندهم مصير واحد ..ممكن يكون زهرك زوين فالحب وتيقيني حسام باينة فيه كايبغيك من قلبو.. نجاة: وحتا جميلة كانت كاتبغي خالي من قلبها بحالو تماما..ولكن الاقدار فارقاتهم..وتعدبو بزاف قاطعاتها بإصرار: وانا متأكدة بحال كيما كانشوف فيك دابة، باللي كون تعاود الزمر مرة خرا ..لا خالك ولا جميلة غايبدلو شي حاجة .. غايعيشو نفس المراحل ويعاودو يعشقو بعضياتهم واخا عاارفين غايتعدبو مرة خرا..ماغايبدلو والو من الماضي..حيت الحب الى مشيتي حتا عشتيه العداب بنفسو كايجيك حلاوة ههه نتي دابة كاتحاولي تتخيلي راسك ماكانهم شنو غاتحسي، ولا كاتحاولي ديري راسك بلاصتي فاش تفارقت مع تاج الدين وغير كاتفكري بزاف فالموضوع الخلعة كاتشدك..ولكن عداب الحب تعياي تتخيليه الى ماعشتيهش عمرك تعرفي كيف داير..حتا روحك فاش كاتتنخص من بلاصتها..حتا فاش كاتحسي بقلبك شوبة ويخرج من بلاصتو..فاش كاتگولي حياتي هنا سالات بلا بيه..حتا دوك الاحاسيس القاتلة ماكيزيدو الحب الا حلاوة..وغير كايرجع ليك هاداك اللي كاتبغي كلشي كايتمحا..وبحالا عمرو كان مسحات وجهها كامل وتنهدات: كون غير بقا ساكت...كون ماگال والو وخلاني هانية مع مخي.. شافت فيها باستفسار اصلا انا عمري شفت فيه بديك الطريقة ولا لمحت ليه لشي حاجة.. علاش زعما علاش يدير فيا هاكا.. علاش اناا بالدات هيام: ههههه..دابا بيناتنا..نتي كاتبغيه؟ نجاة: معلوم لا.. هيام: متأكدة ؟؟ نجاة: معلوم..حسام!!..هو راه بحال خويا الى مأگلتش خويا دبصح طلعات حاحب: واخا وعلاش هربتي..كنتي تسمعيه عادي وتوضحي ليه الامور ماشي ديري هاد الگلية وتبكي بالسوايع غير حيت هو كايبغيك؟ بنرڤسة ردات عليها: هياام هضررتك ابدا ماكاتريحينيش غير كاتصعبيها كتر هيام: هههه صافي واخا انا ساكتة.. نجاة: صافي بدلي علينا هاد الموضوع راسي ضرني.. سكتات شوية وعاود شافت فيها خلينا مني دابة..نتي علاقتك مع تاج الدين كيف غادة؟ تمحات من فمها البسمة جمعات النفس وخرجاتها حارة عاد ردات عليها: ماشي هي هاديك..متوترة هاد الساعة نجاة: علااش؟ ياكما عاود دخل بيناتكم شي حد..ولا ياكما هدى دارت شي مشكيل اناا عارفة ديك خيتي ساكتة على خزيت هيام: لا لا ماشي هي.. هاد المرة الماضي هو دخل بيناتنا.. بزاف ديال الحوايج وقعو وبزاف ديال الحوايج تبدلو مع مرور الوقت..والبعض منهم كدبت فيه على تاج الدين نجاة: كدبتي عليه ؟ حركات ليها راسها كاتتنهد فهادي غلطتي اهيام، حيت اكتر حاجة كايكرهها خويا هي الكدوب هيام: عارفة.. طيش وصافي..سحابلي باللي حاجة عادية ماشي بالضرورة يعرف دابة..ساعة طلعت كدابة وهو عرف من بلاصة خرا نجاة: بلاتي ياكما تخااسمتو؟ بالنفي حركات راسها وردات: هاد الساعة باقي ساكت ماگال والو نجاة: ادن عاودي ليه الحقيقة.. خليه يسمع التفاصيل منك نتي هيام: هادشي علاش خبيت..باش مايعرف حتال اللحظة المناسبة ويعرف مني انا..حتا واحد مايگول ليه شي حاجة من غيري .. نحاة: الموضوع لهاد الدرجة كبير تنهدات مرة خرا: كبير بزاف..وخفت عليه لايدير شي حاجة..هادشي عمري نسمح بيه ومستحيل نخلي يديه يتوسخو بسبابي، واخا يوقع اللي بغا يوقع وواخا نطلع فنظرو كداابة وكانسواش ماشي مهم..يكفيني ماتوقع ليه والو نجاة: وإلى كرهك؟ بسمات ليها: تاج عمرو يكرهني .. وهاد الإحتمال ماعنديش فدماغي اصلا، عرفتي علاش؟.. حيت متأكدة من حبو ليا...وحتا هو متأكد وعارف الحب اللي عندي تجاهو شنو كايسوا سكتات وهربات شوفاتها للبحر ساهية وكاتفكر ..وهيام كدلك..غير كاتشوف وتفكر هضرتو اللي قال ليها فالصباح.. تبتسمين، فيفقد الليل وعيه، ويكتم القمر تنهده، ويسقط من السماء نجم أرهقه إعجابه بدات الشمس فالغروب والحال كايضلام .. كان هو فالصالون ديال دارهم گالس بحوايج الدار وحداه حسام ..التلفازة شاعلة بيناتهم وهي اللي كاتفرج فيهم حيت حتا واحد ممركز معاها.. غير ساهيين وكلا مرة يتنهد واحد فشكل جابو الضيم لعيشة وعيااات تصبر ليهم هي تنهض نهضة وحدة قفزاتهم بجوج هيشة: اصبحاااان الله نتووما ..مااالكم ياااك لاباااس دايرين ليااا تما بحال ليتامة شكاااين تاج بهدوء حك راسو وجاوبها: واالو.. انا بعدا مامالي والو شوفي مع هادا حسام: ماالي انا مامالي والو الحمدلله غير شوفي مع ولدك عيشة: نووض نطل على العشا حسن لياا... نتوما الى بقيت مگابلاكم القوق غاينبت ليا ...ناضت من حداهم وتاج الدين شاف فحسام مطلع حاجب وگال: ياك لاباس نتا شكاين حسام: علاش مالي؟ تاج الدين: شوف نتا شنو تزاد عليك هاد النهار قلب وجهو للتلفازة وبصوت عيان گال: والو!!! تاج الدين: عليا انا؟..هضر اصاحبي گول مالك زفر بالجهد: مامالي والو اتاج خليني عليك الله يرحم باك تاج الدين: يااك ؟؟ هادي هي الصحبة ونتا عشييري وخويا...وليتي كاتخبي عليا؟ طلع فيه حاجب: لا والله ماكاتحشم.. بالسلامة موضوع هيام ياك عرفتو غير من البراني يااحصرة و عمرك عاودتي ليا شي حاجة؟نسيتي هادي تاج الدين: دازت على داك الموضوع سنين فاش عرفتك وكنت اصلا باغي ننساه، علاش غاننعاود ليك متلا؟..بلا ماتخلط بيناتنا موقفي انا ماشي بحالك ويالله نطق شكون هادي و شنو سميتها وحلات ليه: كح كح كح كحز من حداه مقوص حواجبو بريبةك كيفاش شكون هادي ؟ تاج الدين: هااالي گلت تقاد فالبركة مقابل معاه يالله خوي المزودة بتوتر : اش غانخوي اصاحبي راك فاهم غالط وماكاين والو تاج الدين: دابا بغيت غير نفهم مالك على هاد التكنزيزة.. يامات كنتي كاتميساجة معاهم قدامي وبالعلالي والاديووات كايتسمو فودنيا ديك الساعة عاادي هاك شوف نيسرين شوف هدى شوف عبد الجبار.. حدت ولا حرج ديك الساعة..دابا جيتي تال هنا وحشمتي هههه حسام: م ماحشمتش..واصلا شمن منى ولى نسرين هادوك راه غير..غير امي زعما تاج الدين: هههه سرك فبيير غاگولينا نعرفو نيت هاد العورة اللي طيحاتك شكون قلب وجهو ماحاملش البركة من اساسها وگال بضيق كاينفخ: مااكاين والو صافي الله يرحم باك بلا متكبرهت اصلا ماوقع والو تاج الدين: شنو زعمة ممتأكدش واش كاتبغبها ولا لا؟ بعفوية: بالعكس متأكد مي.. زم فمو بعصبية فحين تاج الدين طلق ضحتو كايتهز ويگول تاج الدين: هههه لا صاافي غاملي حساام الزهواني طاح فالحب مابقا مايتقاال هههه واعيشة.. عوييييشة تعاالي تعاااالي وزييدي تسمعي حسام: واازمر عررفتي شنووو انا مقوود فحاالي اصلا تاج الدين: وابالله لااتزعزعتي گلس الللرض هههه حسام: طللق غادي نقوود انا گاااع عيشة: امالكم تووما شكااين حاول تاج الدين يحبس الضحكة وگال: لا والو غير تفكرنا شي حاجة هههخ عيشة: قبيلة شوية وتبكيو ليا تما؟ ودابا حال فمك كي الضبع يااك لابااس ؟ تاج الدين: سيري اعويشة راه واقلة كانشم ريحة الحرااق سيري سيري عيشة: باااز ..ميقات ومشات كاتبرگن وهو ضار ضااحك مرة خرا عند حسام اللي منرفس على الجهد تاج الدين: هاهو ماكايضحكش يالله سير عالله شكون هاد تعيسة الحظ..زعما سعيدة الحظ حسام: ماكاتعرفهاش اصلا..تهنيتي واحيد غاانمشي بحالي تاج الدين: تااريح ااو..مالك معصب غير غاافهمنا شنو كااين..دابا البنت ماكتبغيكش ولا كفاش حنا راسو كايحك عنقو بضيق ورد عليه: بحال داكشي..بففف والله معرفت طرطق بالضحك حتا رجع اللور على المخدة: ههههه لا والله ماقاد هههههههه الله الله عشت وشفت اللي جات تخرج منك زيت ارگاان وااههههههه واشفتي گاااع داك التسلگيط اللي كنتي دايرو شحااال هادي هااهو جازااتو هههه واتشوا تشوااا اوليدي ناض بعصبية: معامن داااوي حتااا انااا حاول يشدو: صافي گلس گلس هههخ بلا ماتقلق لينا ارووميو غااازيد ماربما يكون عندي الحل لگااميلتك ههههه حسام: واااطلق مني غاانقوود فحااالي انا تم خارج منيرڤي وطايرة ليه النقشة على غير العادة وخلا تاج الدين وراه غير حال فمو بالضحك طالقها عليه بالمعقول كالعادة بلاصات الرانج بعيد على الحي ..تسالمات مع نجاة والاخيرة بابتسامة امتنان قالت: شكرا بزاف اهيام..انا ماعنديش الصحابات لمن نعاود ونتي اللي طحتي فبالي ديك اللحظة بابتسامة : عادي احبيبتي فأي وقت ..و حتا انا عمري ننسا وقفتك معايا.. شكرا ليك نجاة: هانية ههه تصبحي على خير هيام: بون نوي . نزلات غادة جيهة الدار خلات هيام تهز الطيلي كاتتاصل بيه لكن بدون مجيب.. نزل حسام كايسد الجاكيط كيف فات الباب بانت ليه نجاة جاية..حدها هزات فيه عينيها بالزربة نزلاتهم وكملات طريقها خلات قلبو يزيد يتزير كتر والتقنديشة فحجبانو تبان وهو مكمل طريقو كايفكر والتعب مالي عينيه ..حتا تلاقاها قدامو مبسمة يد فالمونطو ويد هازة بيها بلاستيكة مربعة هيام: مسا الخييير حسام: مساء النور..جاية عند تاج الدين هيام: وي..مالك بيك شي حاجة حسام:غير عيان شوية قربات ليه كتر: كاتعرف الحب احسام؟ فاجآتو: نعام؟؟ هيام: أول دليل فالحب عرفتي شنو هو؟ باستغراب تام: انا أصلا ماعارفش علاش كاندويو فهاد الموضوع بسمات كتر ونطقات: الغيرة..هي الوحيدة اللي تقدر تفضح الحب وتبينو لينا..حيت من العينين والتصرفات كاتبان ومستحيل تخفيها حسام: مافهمتش !!!؟ هيام: تصبح على خير كملات طريقها وخلاتو رافع حجبانو وممقشبل من كلامها والو..وهي ماحبسات حتال قدام باب دارو وجبدات الطيلي سيفطات ليه ميساج .. كان هو گالس فالصالون حداه مو شادة الاخبار وكاتاكل الزريعة وهو حداها مقوصهم بسهزة حتا سمع حس الميساج .. جبدو حلو وبدا يقراه وحواجبو كايتهزو بصدمة أنا لتحت..تنزل نتا ابب ولا بغيتي انا نطلع ؟؟ ردو بالزربة للجيب وناض لبيتو وعيشة حاضياه بنص عين حتا دخل وسد الباب.. حل السرجم طل ولقاها تحتو كاتشوف فيه مبسمة وهازة وراق بويض عراض فيديها ..خلاتو غير كايشوف ويرمش ودار ليها بيدو شنو هادشي ..حيدا الورقة البيضة وبانت ورقة مكتوب فيها خاصنا ندويو جبد الطيلي حاضي موراه لادخل عيشة وسيفط ليها ميساج ..هزات الطيلي وقراتو ماغانباتش هنا ..سيري للدار وتسنايني حتا نجي وندويو رداتو للجيب وحيدات ديك الورقة باش تبان ورقة خرا مكتوب فيها راه ياإما غادي تنزل..ولا غانحسب حد تلاتة وغانغوت وااعيشة واعييشة گولي لولدك ينززل نتفااهم معااه خرج عينيه وزم فمو حابس الضحكة اللي بااغا تفلت ليه.. وهي بجدية حيدات ديك الورقة وبانت فالورقة الموالية مكتوب رقم 1 .. حيداتها وفالورقة لخرا مكتوب 2 تما هو بالزربة ضار جبد جاكيط وتم خارج مبسم وكايبرگم تاج الدين: هبيلة صافي هههه عيشة: افين غادي العشا قرب يوجد تاج الدين: غير تعشاي انا راجع لداري عيشة: اويلي ولمن مطيبااه؟ تااج الدييين..تاااج الديين نزل بالزربة و كيف فات الباب بدل ملامحو للتخنزير لقاها مدخلة ايديها فالمونطو وكاتتبسم ليه بغنج.. جرها من مرفقها غادي بيها لسيارتو وعلى غفلة منو جرااتو بسرعة للخوية اللي ورا دارهم كاضحك وهو مافاهم والو..الخوية الخاوية والمضلمة اللي شهدات اول قبلة ليهم بدون وعيو وبكامل وعيها.. بقات ضاحكة كاتشوف فيه وهو مطلع حاجبو وگال برخامة نزل بالزربة و كيف فات الباب بدل ملامحو للتخنزير لقاها مدخلة ايديها فالمونطو وكاتتبسم ليه بغنج.. جرها من مرفقها غادي بيها لسيارتو وعلى غفلة منو جرااتو بسرعة للخوية اللي ورا دارهم كاضحك وهو مافاهم والو..الخوية الخاوية والمضلمة اللي شهدات اول قبلة ليهم بدون وعيو وبكامل وعيها.. بقات ضاحكة كاتشوف فيه وهو مطلع حاجبو وگال برخامة: شنو ؟ طلعات حواجبها بتساؤل: مافكرك هنا فوالو؟ ضور عينيه وعلى تخنزيرتو باقي.. شاف فيها ودور وجهو بلامبالات جارها وراه: زيدي.. منزلاني فهاد الليل على هادشي عاود جراتو كاضحك: وااصبر غير نعرف بعدا واش عاقل تاج الدين: عاقل الله اودي كاين شي حد ينسا تبويقتو اللولة هيام: ههه ومالك كاتگولها ماراضيش تاج الدين: هياام.. الخااطر باش نضحك معاك ماعنديش، كون تعرفي راسك شحاال عصبتيني هاد النهاار كوون تكمشتي فبلااصتك وواخا هاكاك مازال مبررد معااك..يالله فحالنا بلا مانتفرگع عليك هنا ونزيدو شوهة خرا على اللي فاتو بهدوء جاوباتو: حنا ماشي هاكا غانهضرو ..نتا معصب بحالا ماعرفت شنو درت وحتا باش تسمعني ماغاتقدرش تاج الدين: عارفة بعدا شنو درتي؟؟ عاارفة الزمرر اللي دررتي شحااال مرضني اليوم وشحاال ديال الوسوااس دار ليا هيام: ولكن نتا كاتيق فيا..ياك؟ بغضب غووت: وحييت الاالة كنتيق فيك كدبت الهضرة من البراني وجييت عندك سوولتك باللتي هي احسن..حييييت كانتيق فيك دررررت عين ميييكة على ديك الكدبة ومشيت كانقلب لراسي على السبب اللي خلاك تخبي علياااا..السبب اللي خلاك عيني فعينك تكدبي فوووجهي ونتي ماااحشمتي مااواالو عندك عاادي ضاار بكامل جسدو وزفر كاينهج بعصبية تاامة صدرو طالع هاابط بالاعصاب وهي وراه كاااكل شفايفها وايدها تترعد..شنو تگول وشنو تشرح وكيفاش غاتتحل ..بقا عاطيها بالضهر كايحك عنقو مدة وانفاس حارة كاتخرج من فمو ..عاد دار عندها ماد ايدو وقال بهدوء: يالله للدار..مابقا فيا اللي يهضر شدات ايدو وقربات عندو بحب: هنا ..هاد البلاصة هي فين بستيني اول مرة..هنا فين دخلتي لقلبي لأول مرة ..بكلامك..بصوتك..بشوفاتك..هنا تقلبات حياتي اتاج نزلات من عينها دمعة ساخنة..تنهد و بهدوء هز صبعو الصغير ومسح طرفها وبحنية قال: گلت ليك متبقايش تبكي هيام: متبقاش تشك فيا..مت.. قاطعها: مشكيتش..هاد الكلمة خطيرة اهيام ونتي ماعارفاش معناها شنو..الى مشيت شي نهار حتا شكيت فيك هاد الحب اللي هاز من جيهتك غايكون تزعزع من بلاصتو وتشق..ديك الساعة عمرو يرجع كيف كان.. انا كانتيق فيك كتر من راسي..ونهار تخسري هاد التقة غانكون خسرت راسي هيام: انا مادرت والو ..نتا گلتي باللي صيفطتي راجل للدار يجيب لك شي وراق وفاش دق حل عليه راجل كايكمي؟ وأنا جاوبتك على سؤاالك عمر شي حد دخل للدار خنزر كتر: عمر شي جا.. متأكدة ؟؟؟ هيام: عمر شي واحد دخل للدار كانقسم ليك .. مرة وحدة كان جا عمر وانا خرجت عندو للاسنسور حدو تما مدخل ماحتا حاجة تاج الدين: وعلاش يجي عندك بالسلامة؟ هيام: عادي يجي راه ايام ممشيت للدار وتشوش عليا هو وماما..ماديرش فيا هاد الشوفات اتاج عارفة راسي غلطت ولكن مانويت والو تاج الدين: عاقلة شنو گلت قبل مانخرج من الدار ياك قلبات عينيها: همممم تاج الدين: ايوا ا *هممم* مازال نطبقها وداك اللسان إن شاء الله أنا اللي غانگردو ليك هيام: وصافي دابا واش غانبقاو غير نتخاسمو كلا مرة على آاش..نهاار واحد بحال الناس بااقي معشنااه ااو تاج الدين: ياك الالة، وشكوون مجبد البلااا اللي كايديرها قد رااسو أنا ولا نتي هيام: وصاااافي عيبها: وااصاافي ..قربات كتر كاضحك وقالت بغنج: دابا تصالحنا ياك؟ وعافاك ياك نتا تاج راسي سمح ليا غير هااد المرة پلييز طلع حاجبو كتر: بنت الحرام لقيتي قلبي هشيش و دغيا كايسامح.. اما راه نگلبوها قميش وصبااط هاد العشية على العاصااب اللي ركبتي فيا هيام: هههه وهاادشي علاش كنحمااااااق عليك بسم وباسها بوسة خفيفة ونطق: حتا انا طلع حاجب وشاف حواليه من بعد قوصهم باستغراب اجي كيفاش قضية بستك هنا؟ ايمتا هادشي اختي؟ ضحكاات بضحكتها الرنانة اللي كاتسمع فودنو بحال سمفونية عازفة على اوتار قلبو..بقا مبسم فيها بهيام وهي گالت كتأكد كلامها: والله حتا بصح هههه عاقلة عليها بحال البارح وبليمارة كنتي مبوق هههه تاج الدين: اصلا من نهار عرفتك وأنا ديما مبوق ..وديك النهار كنت مبوق بشي حاجة ولا طبيعيا ؟؟ هيام: هههه لا بشي حااجة ضحك باسها فخدها بحنية ونطق بينو وبينها: غير كانضحك معاك احبيبتي..عاقل على كلشي هيام: !!! بصح..حتا البوسة؟؟ حرك راسو: حتا البوسة..كنت حلمت بيها فاش يالله خدمت وشريت الدار..ديك النهار فقت كلي عرقان وكان أدان الفجر.. نضت من الفراش ونزلت ركبت طوموبيلتي بحوايج الدار وجيت حتال هنا كانتأكد هههه شفتي كيف رديتيني هيام: هههههه قوص حواجبو: بلاتي مادام جابتها الوقت نتأكد دابا نييت ...... ضحكات وقطعها فيها ببوسة ملتهبة حارقة وعنيفة لشفايفها كايدورهم مع كل زوايا فمها..مشتاق وعاشق وعاطش لكل حاجة فيها ومابعد الا وهو كايتنهد فوسط وجهها وگال منيم فيها عينيه وأنفاسو مظطربة: كنبغيك عظات شفتها وبدات تنزل عينيها وطل عليه بين رموشها: ع عارفة هههه تاج الدين: ياك اختي؟ هيام: هههه مالك هاد الليلة مع هاد اختي ههه تاج الدين: مماليش اسليعفانة زيدي زيدي هههه ...جرها سد الطوموبيل وتم غادي فداك السقيييل وهي وراه مستغربة وگالت فحيرة هيام: ماغادينش للدار ؟ تاج الدين: لا ..غانوريك بعدا واحد البلاصة هيام: فين ؟؟؟ تاج الدين: صبري راها قريبة من هنا .. .سكتات شادة فيه بيدها لخرا وكملو طريقهم ........................... جمال: انا قدام الدار أميمة: صافي هاني نازلة دابة جمال: ماتتعطليش ..قطع وبقا مكروازي رجليه قدام الفيراري ديالو كايخربق فالطيلي دوز رقم تواني ورد عليه -الو نعام امسيو العوماري جمال: غدا غانجي..وجدو راسكم -موجودين اسي العوماري والامور كلها تحت السيطرة جمال: مزيان..يالله تهلاو ..... قطع فاش سمح صوت الطالون طلع عينيه ومعاهم طلع حاجبو متفاجأ فيها ..لابسة كسوة كحلة كم نازلة حتال لتحت جامعة شعرها بمشطة خفيفة الفوق وطالون فضي فرجليها.. ضحك بجنب فمو وفاش وصلات قدامو گال كايطلع ويهبط: ياك لاباس شفتك درتي عقلك هاد المرة بتوتر: ي ياك گلتي مانبقاش نلبس القصير رمش متفاجأ وقرب عندها براسو ممصدقش كلامها: دابا نتي..سمعتي هضرتي..سمعتي شنو كانگول أميمة: اووف داباا واش باغي نمشيو ولا لا تاج الدين: هههه معلوم معلوم ماحس حتا باس ليها جبهتها وحل ليها الباب طلعات عاد مشا هو طلع وديما عين فالطريق وعين عليها .. دخلو وسط الشجر باقي غادين وهي كلا مرة مسولاه واش وصلو واش وصلو حتا سكت مابقاش كايجاوبها وخلا غير عينيها كايضورو ..دخلو فواحد الخوية منبسطة خاوية من الحجر وقدامها واحد الواد وقف كايستنشق الهوا وعينيه مبتاسمين فالمكان..شاف فيها قبل ميتكلم وقال: هادي هي البلاصة هيام: شنو هادي؟؟ تاج الدين: ماعقلتيش على هنا؟؟..تفكري شوية ضورات عينيها مرة تانية فالمكان مقوصاهم وبسمة مستغربة على شفايفها..من بعد شافت فيه كاضحك وقالت: لا والله معقلت..واش بصح فايت جينا لهنا؟ حرك راسو مبتاسم: جينا فواحد الوقت خايبة هيام: ايمتا؟؟ تاج الدين: اجي عندي اجي ..تخشات فوحضنو كاتنفس براحة وهو زاد مزيرها ووجه انظارو للواد..بعدما سكت شوية خدا نفس و عاود نطق بهدوء ساهي ومخلي فمو تيهضر: هنا فين تفارقنا..فين تهرست وخسرتك أول مرة..فهاد البلاصة بالدات كنت واقف وكنشوف فيك غادا كتجري مبعدة مني..ومن حياتي كلها وسعات عينيها وشوية بشوية رجع قلبها مختالجو الالم.. سرطات ديك الغصة اللي تكورات ليها فالحلق فورما تفكرات داكشي اللي طرا .. سمعات تنهيدتو الحارة وحسات بحرارتها فوق شعرها، بغات تهز فيه الراس ساعة ردها لحضنو وبصوت هامس نطق: ششش متگولي والو..ماجبتكش باش نتفكرو دوك الايام هيام: نسيت هاد اللحظة بالدات تاج الدين: حسن ليك..ومابقيتش باغي نتفكروها يوقع اللي بغا وقع..غاننساو هادشي وغانبداو صفحة خرا..بيضة ونقية ..ومافيهاش الاسرار زيرات عينيها وسرطات الريق مرة خرا ..وهو كمل كلامو اللي زاد على مابيها: أنا عاودت ليك كلشي اهيام.. كنت واضح معاك ولكن نتي لا..مابغيتش نعرف من بلايص خرين ولا نسمعها من البراني..بفمك نتي وبكامل ارادتك غاتگولي ليا كلشي وغاتخوي عليا قلبك زاد ضمها ليه وسد عيونو كدلك وبحنان كمل حاس باللي هاد السنين جرحوك بزاف وآداوك، بغيت انا اللي نداويك..وباش نديرها احبيبتي خاصني نعرف شنو وقع شافت فيه بعيون دامعة وبكل حب قالت: متضغطش عليا عافاك ..غايجي واحد النهار وغاتعرف فيه كلشي..غاتفهم كمية العداب اللي دزت منو وغاتعرف شنو طرا ليا وعلاش سكت حتال دابة مسح دموعها: واخا وانا كنسمع ..خوي عليا وگولي شنو طرا هيام: يريت كان الموضوع بهاد السهولة..وياريت كنت شجاعة لديك الدرجة تاج الدين: كاتزيدي تخلعيني كتر ماأنا مهول من جيهتك..ريحيني وارتاحي حتا نتي..عاودي ليا احبيبتي شنو وقع؟ برجاء والدموع نازلين على خدها: فهمني اتاج عافاك..ماشي دابة وماشي هنا..انا وياك عندنا دكريات خايبة بقاو محفرين فهاد البلاصة..هاد الليلة خلي بالنا هاني وحنا هنا..مبغيتش نرجع نتفكر شي حاجة مألمة فاتت حرك راسو واخا بان على وجهو عدم الرضا ورجع راسها لحضنو وكايدوز على ضهرها هيام: البوصلة كيفاش لقيتيها مازال؟ شار ليها براسو جيهت الشجر: تما فين تلاحت هيام: واخا كلشي رجعتي و قلبتي عليها مرة خرا تاج الدين: فاش فقت من الكسيدة ورجعت للدار.. تسنيت حتا تشافيت شوية ورجعت هنا كانقلب..ولقيتها كيفما هي..هاد البلاصة جيت ليها شحال من مرة وخصوصا فاش كانكون مشوش من جيهتك.. رجليا بوحدهم كايجروني نجي ونبقا متفكرك.. داكشي علاش قررت نشري دار بعيدة على هنا..باش نبعد من كلشي متعلق بيك هيام: ولكن مانسيتينيش..ياك؟ باسها فجبهتها ساد عينيه: ولو لحظة وحدة.. اجي دابة البلاصة فين بستك بقيتي عاقلة عليها .. والبلاصة فين تفارقنا لا هيام: ههههه ماشي هاكاك غير مشات ليا من بالي ههه تاج الدين: السافلة لخرا جر ليها الكرسي وحتا جلسات عاد برك قدامها بابتسامة وهي عينيها كايضورو مهربة شوفاتها عليه.. طلب ليهم الاكل من الطابليط جنبو فالطبلة شاف فيها مشابك ايديه ونطق بمرح: غاتبقاي غير كاضوريهم بحال موكا..ماغادويش أميمة: ا انا..ع علاش شنو غانگول جمال: هههه خرجي خرجي ديك اميمة البروالة اللي عندك لداخل هاد السكات اللي ولا فيك كايخلعني ....صونا ليه الطيلي محا البسمة وناض وقف: انا جاي مشا وهي متبعاه بعينيها حتا بعد وفتح الخط..صغرات عينيها فيه كايدوي عادي وبهدوء شوية بان ليها خنزر وبدا كايحرك ايديه فالهوا ويدوي معصب وكلا مرة راد شعرو اللور.. لحظات وهي مراقباه حتا سالا الاتصال وقطع راجع عندها..گلس مغير حالو وماشي على بعضو هي صفارت ودماغها خيط وفصل شلااا سيناريووات وهو قدامها كايسيفط ميساج فالطيلي.. خدات كاس الما حداها شرباتو وشجعات راسها مقربة عندو وگالت بتردد: جمال .ب بغيت نهضر معاك فشي حاجة بضيق نفس شاف فيهل: وي شنو؟ أميمة: احم..الموضوع مهم وخاصني ندوي معاك فيه ضروري حيت والله راسي مابقا ليه والو ويتفرگع قوص حجبانو وحط الطيلي مقرب عندها بتركيز: ياك لاباس شنو واقع؟؟ أميمة: نتا عارف راسك شحال عزيز عليا.. واخا كانضاربو الوقت كامل وقليل فين كانهضرو ولا نتشاوفو..ولكن انا عليك نتا حليت عيني..ونتا اللي ربيتيني كتر من بابا ووالله حتا معزتك فقلبي كبيرة بزاف محا العبوس من عينيه والجمود من شفايفو بسم فيها قبل مايشد ايدها مقبلها بحنية وقال: حتا نتي غالية عندي كتر ماكاتصوري..مكانتك فقلبي كبيرة بزاف لايمكن تعوضها شي وحدة ولا تتنسا.. ببسمة صفرة ردات عليه: هه شكرا..احم هانتا..ا انا غانگولك شي هضرة ولكن متتقلقش مني واخة جمال: ههه گولي أميمة: دابة... جا النادل مقاطعهم حط ليهم جوج ديال لي بلا والمشروبات اللي طلب ..مشا وهو عاود شد ايدها وشاف فيها مبتاسم: اها كملي أميمة: د دابة بصراحة..نتا مقتانع بهادشي اللي فيه..راضياك هاد الحياة هادي اللي كاتعيش ؟؟ بدات كاتختافي ابتسامتو تدريجيا..وجاوب عينيه فعينيها: لا..معمرها رضاتني وعمري بغيتها تكون هاكا.. بحماس: ايوا وعلاش متحاولش تبدلها؟هانتا خاصاك غير العزيمة وشوية الجرأة وكون كيفما الناس كاتشوفك من بعيد جمال: داكشي اللي كانحاول ندير..من بعد غاتفهمي وغاتعرفي باللي كل قرار اتاخدتو سوا كبير ولا صغير كلو ماعلق بيك نتي أميمة: اناا !!!؟؟؟ باس ايدها مرة خرا وحيد: كولي غايبرد الپلا ديالك أميمة: لا بلاتي خلينا نكملو هضرتنا جمال: كلا حاجة بوقتها زوينة غمزها ضاحك الزوينة ههه بقات كاتنقب من طبسيلها شوية شوية وهو حداها ساهي، ماكلا والو ومابقا گال والو غير كايخمم فاللي شاغلة بالو..حتا فيقو صوتها من سهوتو أميمة: نقدرو نمشيو غدا فايقة بكري حرك راسو منزاعج وناضو بجوج مخلي الحساب يسيفطوه للشركة.. خرجو وحل ليها الباب طلعات وركب فبلاصتو حتا هو ديمارا وطول الطريق ساكتين وغير كايزفر بين التانية والاخرى حتا مد ايدو حل بيها الصدايف اللولين وهي حداه مضورة وجهها للزاج ساهية فاللي غادي وجاي ..دقائق وولاو قدام باب الڤيلا.. نزلات هي اللولة طالعة لبيتها زفر وتبعها حتاا هو .. مشا للكوزينة نيشان جبد قرعة باردة حلها وشرب نصها مخنوق ديال بصح وشي حاجة فيه عيات ومابقاتش مستحملة هادشي.. حط القرعة وتم طالع الفوق فنفس الوقت كايحل صدايف الشوميز حل باب بيتو ولقا مرجان گالسة على الاريكة ببينوار ديال النعاس جامعة شعرها البني ومبتاسمة ليه ببشاشة مرجان: على السلامة بسم ورد عليها داخل ومخلي الباب محلول: الله يسلمك مرجان: أدهم گال ليا اليوم باللي غاتعاود تسافر ضحك بالغدايد: تبارك الله عليه راه حاضيني مزياان وقفات قدامو وشدات ايديه بحنية: باغي غير مصلاحتك اجمال..وخايف عليك لا تتهور ولا شي حاجة جمال: غظا غادي ويمكن من تما نمشي لإيطاليا مرجان: عارفة گالها ليا..واش متأكد باغي ترجع تاني خرجات أميمة من بيتها متوجهة لعندو كاتفرك ايديها وتعاود الهضرة اللي غاتنطق فدماغها جمال: ماعندي كيندير نقابل الامور من هنا..ضروري نرجع مرجان: اللي يريحك.. واخا ماكرهتكش تبقا هنا باراكة علك من الغربة جمال: حتا انا ..ردي معاك لأميمة..مابغيتش نبقا مشوش عليها مرجان: هههه ديك الكدبة تاع السفاح نافعة معاها واخا ماتكونش غاتبقا خايفة من خيالك حللت أميمة فمها على مشرعو ونطقات بدون شعور: ولد القاف جمال: واخة هاكاك ردي ليها البال..وتهلاي فراسك حتا نتي..وداك راجلك حتا هو وانا ماكايدير فيها مايصلاح عنقاتو باغة تبكي لكن حبساتهم بابتسامة وهو قال: شكرا بزاف امرجان.. نتي كنتي مي وختي وعالمي اللي فقدتو سنين هادي.. شكرا بزاف مرجان:عنداك غير فاش تلقاها تزدق ناسيني جمال: هادشي هو اللي عمرو يوقع ههه باستو فخدو وهو مبسم ليها: تهلا فراسك ..وماتتعطلش علينا تاني جمال: إن شاء الله ..مسحات عينيها وخرجات راجعة لبيتها ..مخلياه هو گلس على سريرو حاط راسو بين ايديه وتنهيدات حارة كاتسمع من شفايفو.. مرجان كيف فاتت بيتو خرجات أميمة من الدورة مكشكشة ودخلات عليه معصبة كان على جلستو طلع عينيه مستغرب شوية قوصهم وقال: أميمة ؟؟؟ أميمة: كيلوووخة اناايا حماارة مكتفهمش اناايا ..دازت ليه نيشان وهو كيف وقف بدات كاضرب فيه وتغوت فيساع ضور ايديه على كرشها حاكمها هي كاتتركل مابغاتش ترسا وزايداها بالغوات نفخات ليه الطبلة ديال ودنو: ياااامات الكداااب وانا كانحلم بالكواابيس بسباااابك.. ماكفاااكش الحصار اللي داير ليا زدتيها حتا بالكدووب اولد الحرااام ماااحشمتيييش وبقااات ليك غيير مامااا دخلهااا معاااك فالتخلللويض ديااالك جمال: صااافي بااراكة لاحها للسرير مصدومة فيه طلعها وهبطها وبلا مايعاود يفكر تحنا عليها شد ايديها اولا وهمس بوجهو قريب لوجهها وهو كايلهت: غدا غانمشي بحالي..غانعاود نمشي من حياتك..هادشي اللي غاندير دابة نسايه..محيه واخا؟ وقبل ماتفهم والا تستوعب انغامسو شفايفو على شفايفها وبدا يبوسها بشغف جامعو سنين وسنين وباغي غير يطفي ولو فتلة وحدة من اللهيب اللي شاعل فيه لداخل كايحرق ويشوط..وهي تحتو قريبة تموت بالصدمة مشرعة عينيها وكرشها كاتتمغص وتهرها ماقادراش تركز على حاجة وحدة من غير بوستو اللي كانت آاااسرة لشفايفها بامتياز صباح جديد صبر وجاب معاه احدات جديدة.. صبحات فيه نجاة معنقة مخدتها وساهية قدامها كاتفكر وتعاود.. الراس ولا فيه موضوع واحد هو حسام والدماغ كايفكر فشخص واحد هو حسام .. هضرتو تعيا ماتحاول تتجاهلها ولكن كاترجع تتعاود ليها فدماغها ومعاه حتاا الوشوشات اللي لاحت ليها هيام اللي زادو وشوشوها وخربقو ليها الحبال المنطقية فالدماغ .. زفرات للمرة الألف وقبل ماتنوض صونا ليها تيليفونها هزاتو شافت إسم عادل ..عاود طفاتو ولبسات پانطوفتها وكاتكسل ومعندها خاطر اللي يمشي للخدمة..تمات نازلة لتحت خاشية ايديها فالپيجامة ديال الدار وكتعيط نجاة: عويشة ..كاين شي فطور..ماامااا دخلات للكوزينة لقاتها كاتصفر وحس الماكلة مافيهاش..طلعات عينيها فالساعة اللي فالحيط لقات العشرة ديال الصباح هي تكشر ملامحها.. ميمكنش تكون مازال مافاقت ولا تكون خارجة بلا ماتعلمها..ضارت غادة للصالون وكيف دخلات لقاتها غادا جاية مدورة على راسها الحامض والتيليفون فيدها كاتعيط وتعاود ومن ممشيتها التقييلة باينة بقا ليها شوية وتسخف..شافتها هاكاك هي طلع حاجب ودارت ايدها على خصرها نجاة: اتي مالكي على هاد الحالة بصوت عياان تقييل كاتلهت والطونسيو طايح: بعدي مني ابنت الحراام.. باغين تسيفطوني للقبر.. باغين تصفيوها ليا صاافي نجاة: اويلي تي مالكي..گلسي گلسي بعدا وفهميني شنوو وقع عيشة: داك البهيمة ديال خوك بغاا يسيفطني عند خويا وميمتي.. لا لا ماافيهاااش باغي يقتلني..اميمتي اميتي وماكايجااوبش وعلااااه عندو الوجه باش يجاوب..عندوووو الوووجه ماازااال نجاة: ااعلاش شنو دار..وگلسي بعدا واش ماناعسااش تلاحت على السداري ايديها على راسها كادورو وتندب: وااافيين شفتووو فيييييييين واانا الليل كاامل فايقة كانعيط ليه وهو منخلني..الله يااربي الله شمن دنب درت حتا توريني هاد لياام الله نجاة: علااش شنووو داار غيير گولي ليا بعداا نفهم عيشة: شفتوو الباارح بعينياا نازل عندهااا للشاريع..شفتووو بعينيهااا ماگاالها ليا حد ولخاااطرو كايضحك معااها بنت الحرااام..لا لاا شي سحووور تمااا ..اااه ماتكون غاسااحرة ليه بنت الهم حتاا مابقا يفقه والا يعرف شنو كايديييير ونساااا دااااكشي اللي دوزاات علييه الكاافرة بالله نجاة: واشكوون هااادي عيشة: ديك اللفعة اللي متسماااش.. اللي خلاااتو ورااها مرمي فالسبيطاارات قريب يموووت..بنت الحرااام رجعااات بحاالا تاحااجة ماطراات وحتااا هو غااحال فمووو وتابعهااا بحاااال الضبع..الله يااميمتي الله غااانترزا فوولدي تاااني واشمن دنب درررت..الله يااربي وشنووو ندييير شنو ندييير فهاد الموصييبة اللله من هااادي لهااادي مانرتاااحش فخااطري بحاال النااس صفار وجه نجاة ومتوقعااتش نهائيا تعرفها ولا حتا تعرف بعلاقتهم..گلسات حداها كاتجمع الهضرة ففمها وگالت: و ويلي شنو كاتگولي.. مميمكنش هاادشي؟ عيشة: يمكاااان وداارها ليا ولد كررشي .. ولكن غيير يرررجع..غيير يرجع ونتفااهم معااه واخاااا اتاااج الديين واخاااا يااولدي نجاة: ونتي باش عرفتيها هي..تقدر تكون شي وحدة خرا ؟ عيشة: هيياااا بنت الحرااام عرفاااتها هودى وگاالتها لياااا فالسبيطااار..وعلاه بااقا شي حااجة تتخبااا راه بنت الحراام طاال الزمان ولا قصاار غاطيح فيدي وديك الساااعة نوريها العاصااب اللي ركبااات فينا هاد السنين كلها شحاال ساااوي نجاة: امي نعلي الشييطان راه اللي فات ماات وهو الى كان باغيها شنو غاديري ليه گاااع مالكي ماعارفاش تاج الدين كيفداير قندشاات فيها: نووضي عليا ابنت الحراام نتي اللي بقيتي خااصاني ..نوووضي من حدايا الله يااخد فيكم الحق بجوووج تگعععدي اللله يخليييكم بالخلاااا ناضت بالزربة للكوزينة وخلاااها كاتغووت وتسب ودعي ..عمرات كاس ديال الما وخلطات معاه شوية ديال السكار وفخاطرها كادعي يدوز هاد النهار على خير خارج الشركة وقفات الرانج ديال هيام ومنها نزلات بسروال جلد اسود وتريكو بيض خفيف مشبك فوقو جيلي ديال الجلد نازل حتال الركبة ..شعرها ضافرة منو جيهة وحدة من الودن والباقي مطلوع على كتافها.. دخلات مع الباب كاتزرب وطل على الساعة ديالها .. طلعات للاسنسور دغيا لطابق الاجتماعات فين كانت واقفة المساعدة ديالها وغير شافتها مشات عندها كاتزرب هيام: واش جااو المساعدة: اه امدموزيل كان يسحابلي ماغاتجيش هيام: ياكما تعطلت بزاف المساعدة: عاد دخلو للقاعة ومسيو العورابي گال باللي عيانة شوية داكشي لاش ماغاتجيش..وخدا من عندي التصاميم اللي حضرتي جاوباتها وهي متاجهة لغرفة الاجتماعات: واخا رجعي لبلاصتك ..لداخل.. كان تاج الدين گالس جنب الوزاني عاد كيحلو الملفات وحسام قدامهم فراس الطاولة هو اللي غايقدم ليهم العرض ويتكلم على المشروع اللي صايبو ..حتا تدق الباب وتفتح من طرفها جاية مبتاسمة بهدوء عكس كي كانت دابة شوية و بأدب قالت كاشوف فيهم بجوج هيام: سمحو ليا تعطلت عليكم الوزاني ابتاسم ليها: سي العورابي گاليا باللي عيانة شوية وممكن متجيش شافت فتاج وعيونو كايعبروها بنظرة متيرة بزز باش بعداتهم وگلسات كاتحنحن بحرج: وليت شوية هاد الصباح وگلت من الاحسن نجي الوزاني: أحسن نيت اانسة العلالي شرفتينا هيام: ميغسي مسيو الوزاني..مسيو تاج عافاك عطيني الملف ديالي هزو من حداه وعلى شفايفو شبه ابتسامة مدو ليها وفنفس اللحظة غمزها وسيفط ليها بوسة فالهوا.. عضات شفتها باش تحبس الضحكة وخدات الملف بالزرربة مبعدة عينيها عليه وسلطاتهم على حسام اللي مركز كايقاد الفيديو فالپيسي..شاف فيهم وورك على زر صغير حداه تسدو الخوامي وضلامت الغرفة وشعل الظاداشو.. وهو بدا يهضر على التصميم المشترك بين تاج الدين وهيام واللمسات الخاصة اللي تضافت واللي تحيدات.. فوسط انشغالهم كلهم على الفيديو كانت البرانسيسة كاتتبسم بخبت على فكرة طاحت فبالها وبالمهااال حيدات الطالون من رجلها وجبداتها لجيهتو كاتقلب على رجلو.. كان ساهي بتركيز فالفيديو وفاش كاتتغير الصورة كايضور جنب راسو عند الوزاني يشرح ليه نقطة بنقطة مع حسام ..حتا حس بملمس دافئ و ناعم طلع ليه مع الرجل هو يتنفظ من بلاصتو مجبد عينيه لتحت ساعة مابان ليه والو للوزاني: سي العورابي ياك لاباس؟؟ تقاد فالبركة كايحنحن: احم غير شي شنيولة قرصاتني گالها وعينيه كايمشيو لهيام اللي حابسة الضحكة وماكاتشوفش فيه ولكن حتا نشدها .. قاد بركتو وضور راسو لحسام الوزاني ضحك وكمل المشاهدة.. حتا زغبها الله تاني وبدات طلع رجلها شوية بشوية وهو مخليها ومخلي داك الزيگزااگ يطلع مع داتو ويوصل لنبضات قلبو تاخربقهم ليه هوما والتنفس وصدرو رجع كايتزعزع ..تما هبط ايدو وشدها من گدمها شدة وحدة مابقا طلقها وحطها نيشان على منطقة السي السيد غير حسات برجلها فين هي تنخض وحماارت بحال مطيشة..شافت فيه كاتمعني بعينيها يطلقها ساعة عطاها ضحكة جانبية وبيدو لخرا دوز طرف صبعو على الطلعة ديال رجلها بإتارة خربق ليها التنفس حتا هي وقلبها ضرب ضربة وحدة كاتحاول تجرها ساعة كاتلقا راسها غير ماكاتزيد تمحكك معا المعلم وهو عاض عليها فمو وكايتحلف براسو ركبات فيه اللي مايتركب و مابقا ليه والو ويتلاح عليها فغرفة الإجتماعات تشعل الضو على غفلة منهم وتما جرات رجلها بقوة كاتولول اشداني لاش مشيت جات ضحك معاه زدقات هاجراه ..لبسات الطالون دغيا وهو زاد حرك الكرسي للطبلة بلا فرشة هاد النهار الوزاني بابتسامة فخر: تبارك الله عليكم ماخليتو ليا مانگول ..فعلا خدمة پروفيسيونيل و متقونة كيفما كنت كانضن ابتاسم ليه تاج الدين: شكرا اسي الوزاني هادشي اللي بغينا حتا حنا الوزاني: كنت عارف من اول مرة جمعتكم باللي غاتخرجو شي خدمة من داكشي الرفيع هههه والحمد لله ماخيبتوش ضني تاج الدين: حيت كنت مع الشريك المتالي..وهيام كاتخلي عقل الواحد وقلبو منساجم معاها بكترة الابداع اللي عندها رفرف قلبها وبسمات فيه بخجل وحيت الاطراء جا منو هو بالدات ماعرفات شنو تگول مازال وهو ديك التزنيگة اللي طلعاتها خلاتو ساهي فيها واول مرة يشوفها حشمانة من كلامو.. الوزاني وسطهم زاد موسع ابتسامتو كايشوف فهادا وهادي لاهو لا حسام اللي حرك راسو بلا حول ونزلو على الپيسي كايطاپي فيه فحين الوزاني ناض هاز تيليفونو الوزاني: : غاندير واحد الاتصال دغيا ونرجع تاج الدين: خود راحتك مشا خرج وتاج حدو مد ايدو لكرسيها جرها هي وياه لجنبو حتا طلقاتها بضحكة وهو مبسم تاج الدين: شنو نديير لطاسيلتك دابا مممم خرجو عينيها كاتنعت ليه جيهت حسام وهو ضار ليه تاج الدين: هييه رووميو طلع فيه عينيه وحركهم بشنو تاج الدين: نوض نوض بدل ساعة بخرا بحرج همسات ليه: احم تااج حشوومة حسام: وعلاش اسي عنترة بن شداد تاج الدين: على المشماش واا نوض سير هضر مع جولييت صبح عليها متعرف تحن من جيهتك شوية وخليني أنا مع جولييت تاعي ههههه هيام: اويلي تاااج زفر حسام وناض خارج كايبرگم: داكشي اللي بداتو ختك كملو نتا تفووو هيام: حشوومة عليك تاج الدين: ههه الحب ولد الحرام هو سبابو انا مادرت وااالو صغر عينيهواجي بعدا شنو كتي كاديري بغا يمد ايدو لرجلها هي تبعدها كاضحك: حييد لهيه بغيت نضحك معاك ندمتيني..وزايدون علاش خليتيني ناعسة ياك گلت ليك فيقني معاك بنظرات ناايمة كايشوف فشفايفها: ماقدرتش نفيق حبي من ديك النعيسة.. وعلى بونت كنت غاندير بناقص حتا انا ونبقا غير مخشي حداك هيام: ههههه مزياان باش يجريو علينا دقة وحدة تاج الدين: اححح على قبلك نبقا شومور تيتي نيني حدااك..واري لحبيبك شي بوسة يفتح بيها هااد الصباح راوالله مافاطر هيام: بعد لهييه راحنا فالشكرة هههه بطفولية قرب ليها كايتفشش: غاوحدة شوفي معانا شوية هيام: ههههه نااري على حمق تاج الدين: وكايحماق على طاسيلتك ...گالها وجرها يبوسها تزامنا مع الباب اللي تحل والوزاني اللي تم داخل كايشوف فيهم كل واحد فين بارك مضور وجهو.. تاج الدين كايحك رقبتو ويحنحن وهي كاتسرح شعرها وتشوف فيه منظرهم خلاوه يهز حاجبو بشك ويگول: ياكما قاطعت عليكم شي حاجة تاج الدين: لا لا بالعكس جيتي مع الوقت هو هاداك هيام: س سي الوزاني الى ماكان باقي والو ممكن نمشيو الوزاني: اه معلوم تفضبو.. انا غاناخد هادو نعرضهم على مجلس الادارة وتما غانحددو الموعد ديال البدء فالمشروع ناض تاج الدين سلم عليه: وحنا غانتسناو بفارغ الصبر ناضت هيام حتا هي تسالمات معاه وتمات خارجة هي وتاج الدين حتا عيط ليه الوزاني وضار عندو تاج الدين: نعام بغيتيني فشي حاجة؟ هيام: انا غانخليكم ..خرجات وبقات برا كاتتناه مبتاسمة..حتا صونا ليها الطيلي لقات اوما راسلة ليها رسالة فيها ضرووري ضرووري ندوي معاك فاش نخرج من لافااك بليز اجي عندي للدار ..ردات عليها بأوكي ورجعات الطيلي للپوشيط ديالها .. قرب عندو الوزاني وبهدوء قال: الهضرة اللي فايت گلنا على ماكانشوف جابت نتيجة تاج الدين: مفهمتش؟ الوزاني: نتا ومدموزيل العلالي بينااتكم شي حاجة... قاطعو بحدة وصوتو منخافظ: هاد الموضوع متعلق بينا غير حنا بجوج وتاواحد ماعندو الحق يتدخل فيها بابتسامة رد عليه: عارف اسي العورابي..نتوما كاتشكلو تنائي رائع بحال كيف گلت ليك..ولكن بغيتك تبقا مفكر هضرتي ..الخدمة خدمة والحياة الشخصية حاجة خرا تاج الدين: شكرا على النصيحة اسي الوزاني، نهارك مبروك .. خرج وخلاه مبسم وراه وبسهوة نطق: الحب هههه .....ضار للسرجم ديال مكتبو وبقا كايشوف منو الشاريع اللي برا.. لمحهم بجوج خارجين من الباب ايدو على ضهرها وكايهمس فودنها بكلام كايقتلها بالضخك ويخليها تبعد وهو يقرب كتر..باسها فخدها وحل ليها الباب طلعات ومشا ركب حتا هو وديمارا ..خلاو الوزاني كايحرك راسو بابتسامة..هز دوك الملفات خارج حتا من البيرو .. وفنفس اللحظة ملي غبرات سيارتو وقفات طاكسي قدام الباب ونزلات منو عيشة وجهها حمر بالأعصاب لابسة جلابة عصرية كحلة بسفيفة گري وزيف گري وفرجلها صبيبيط پلا بيض هازة بزطامها وتمات داخلة مع الباب كاضور عينيها ماعرفات لاين تمشي وشكون تسول ..حتا بان ليها الاستقبال فيه واحد البنت حانية راسها على الحاسوب هي تم غادة عندها وگالت بشوية: الله يخليك ابنتي بغيت نسولك طلعاتها وهبطاتها وعاود نزلات راسها بدون اهتمام: عندك موعد عيشة: كيفاش ؟؟؟ ميقات فيها بملل: عندك موعدك ولا لا..الى لا خرجي عافاك بلا ماتبرزطيني زيرات على فمها ونطقاات بغضب: رااماجاياك نسعاك اقليلت الترالبي حتا ابداي طلعي فيا وتنولي تتجمعي وجااوبيني ولا رااه غانعاود ليك التراابي اقليلتهم هزات صبععا كاتشير عليها بيه: دابا نتي غاتربيني اناا عيشة: وغاتجمعي داك الصبع ولا غانفلعصو ليك البنت: خفضي صووتك ودوي باحترام امدام وسيلڤوپلي خرجي برا قبل منعيط ليك على السوكيغيتي عيشة: شتك ساايرة تلاوطي معاايا فالهضرة اااايوا رااه ااصلا طايرة ليا النقشة بالله وماااددويتي مقاد حتا نزااوطك من هنا لخربتكم .....خرج الوزاني من الاسنسور وبالصدفة شافها كادوي بعصبية مع الريسيپسيو..سكاناها بعينيه وقرب عندهم يد فالجيب ويد شاد بيه الملفات وبلباقة گال: ياك لاباس.. شكون نتي امدام؟؟ ضالرت لعندو بنفس العينين اللي عند تاج الدين وكاتجيب ليه شوية فلون البشرة والملامح تما صغر عينيه وعرفها كاتجيه شي حاجة البنت: هادي جات كاتغاوت هنا امسيو غير بوحدها لقيتيني عاد غانعيط ليها لسيكوغيتي عيشة: ايوا الله يقلل حيااك من الصبااح ونتي تااهزي وتحطي بحالا الشركة ديال بااك ودابا زايداها بالكدووب ماحشمتي مارمشتي البنت: شووفي غير كلامك السواقي بااينة شكوون نتي ومنين جااية عيشة: ياااك اگنس بني كلبوون ....قبل ماتتلاح عليها خبط هو دوك الورااق فوق مع المكتب وغوووت فوجههم الوزاني: صاافي السكاات راه شرركة هادي مااشي سووق رقم ديك البنت بغضب ونتي.. هادي راه ماشي فاصو دو پاغل امدموزيل قاادي راسك ولا الباب بخوف نزلات عينيها: س سمح ليا اسي الوزاني آخر مرة شاف فعيشة اللي زامة فمها وضامة يديها كاتخنزر فيه: ونتي علامن جاية كتقلبي ؟ هادي راه بلاصة ديال الخدمة ماشي اوطيل عيشة: وتأنا ماجااياش ننعس اسيهم الوزاني بغيت نشووف غير ولدي حيت تشوشت عليه الوزاني: ماعندكش رقمو متلا؟ سرطاات الهضرة بصعوبة وقالت كاتتنهد: استغفر الله العظيم..كون كان كايجاوب تلقاني جاية من اللخر ديال كازا باش نشوفو؟؟ الوزاني: تاج الدين خرج عاد دابة شوية..يعني ماكاينش امدام تقدري تفضلي عيشة: خرج؟؟ بوحدو ولا معاه شي حد؟ طلع حاجب وهي تجمع راسها كاتخنزر فيهم وقبل ماتمشي قالت ليه: اسوا الله يرحم بيها الوالدين ..تمات خارجة كادعي فيهم وجمعات معاهم حتا تاج الدين اللي سخسخها هاد النهار.. الوزاني خنزر فالبنت اللي فالاستقبال وتبعها لبرا لقاها مشات ..جابو ليه سيارتو حل ليه الشيفور الباب وطلع الوزاني: ديني للڤيلا الشيفور: واخا اسي الوزاني ديمارا ومشا .. فحين تاج الدين فرانا باللوطو قدام دارو وورا السيارة ديال عاليا فين كانت واقفة بكسوة كحلة نازلة، جامعة شعرها عشوائيا ووجها شاحب خالي من المكياج اللي مولفة بيه.ط ..نزل مطلع حاجبو ومن الديپار عرفها شكون نزلات هيام مشوشة وشافت فيه تاج الدين: أنا غانطلع نجيب تيليفوني من الدار وندوز عند الواليدة..نتي سيري شوفي مالها وبيناتنا الطيلي هيام: صافي واخا باسها وضار يدخل حرك راسو لعاليا وهي ردات عليه بابتسامة وطلع فحالو للدار..قربات عندها هيام سلمات عليها وقالت بنوع من الخوف: واش صاڤا..مالكي بصوت عيان: بغيت نهضر معاك ابنتي هيام: باش عرفتي الدار؟ عاليا: سولت عليها الشيفور ديال عمر ووراها ليا..هادشي ماشي مهم دابا..حنا خاصنا ندويو اهيام هيام: الى كنتي غاتكملي داكشي اللي بداه راجلك غير سيري انا راه ماغانرجعش لديك الدار عاليا: حتا أنا مابغيتكش ترجعي و الموضوع كبر من هاكا.. انا ب...تقلبو عينيها وطاحت بين ايدين هيام اللي غوتات بصدمة: ماامااا ..عااونوووني ماامااا ..خرج العسااس كاايجري مخرج عينيه: يااك لاباااش شنو طراا ليهااا تاطااحت هيام: عاااونني نهزهاا ماتبقااش كاتفرررج فيااا ..عاونها حتا حطوها فاللوطو وهي كاتنهج بخووف حيدات ليها الساروت ومشات كتجري ركبات مكان السائق وطاارت للسبيطار ..خلاتو حال عينيه من اللور كايبرگگ بالمدينة الحمراء مراكش وفالقنت ديال أحد الأحياء الشعبية تاعها حبسات الفيراري ديال جمال وسكتها طايرة ليه النقشة.. ..شافوه جوج من رجالو اللي كانو واقفين تما هواط يتم جاي عو واحد فيهم بلا مايلفت الانظار هبط جمال الزاج وتحنا عندو لاخر جمال: كيدايرة الأوضاع هنا؟ -باقا كيفما هي اسي العوماري جمال: هاداك خينا خرج؟؟ -لا مازال اسيدي راه باقي لداخل..ولكن شوية ويمشي يصلي الظهر زير على فكو وگال تحت سنانو: والهضرة اللي گلتي البارح متأكد منها؟ -اه اسيدي متأكد..نفس المرا كلا ليلة كاتاكل قتلة ديال العصا منو وغواتها كايتسمع حتال عندنا..بقينا شحال كانتأكدو عاد علمناك فاش تيقننا زير على الڤولون وضور وجهو مقنصو على باب الرياض قدامو: صافي غير سير -واخا امسيو .... مشا هو رجع لبلاصتو حدا صاحبوو وجمال طلع الزاج وبقل مخنزر كابلاني فدماغو وعينيه على الباب.. بعد لحظات قليلة تحل وخرج منو راجل غليض قصير شوية وسمر ماعندوش حس اللحية ولا الشعر فراسو بمعنى انو صلع ..سد البااب وهو هاز الصلاية ولابس فوقية بيضة متاجه للجامع ..داز حدا سيارة جمال وبقا مستغرب من تواجد سيارة فاخرة بحال هاديك فدربهم ..فحين جمال نزل فورما فاتو وتم غادي لجيهت الباب بعدما اشار لرجالو يراقبو الوضع وهز ايدو كايدق ................................ لبس تيشيرت بيض ودجين زرق قاد شعرو بيديه ومشا لتيليفونو اللي كان حاطو يتشارجا بعدما لقاه طافي من الشارج ..حلو وكيف شعل بداو يوصلوه العدد الهائل من المكالمات سوا من نجاة ولا عيشة دخلووه الشكو كمش عينيه مستغرب ..دوز رقمها كايصوني ساعة لقاه طافي..دارو فجيبو وتم نازل لتحت حل باب الدار وتلاقا مع واحد السيد خارج من الباب اللي قبالتو كايتسالم مع واحد الراجل ويقول: إن شاء الله يكون خير اسيدي غانجيب المدام ونشوف واش تعجبها -إن شاء الله انتابه لتاج الدين اللي كايسد الباب ومشا عندو مبتاسم واشاوا تاج الدين هادا ضحك وسلم عليه: سي نجيب بيخير سي نجيب: الحمد لله اسيدي ونتا شنو خبارك كيف دايرة الواليدة وواحد الباشير شتايعاود خدا نفس وجاوبو : الواليدة الحمد لله.. وخابي الله يرحمو بصدمة: الله اكبر ايمتا هادشي!!؟؟ تاج الدين: شي سيمانة دابة سي نجيب: إنا لله وانا اليه راجعون الله يصبركم اولدي والله مافخباري راه عارف ..البلاد بعيدة على كازا وكانجي مرة العام تاج الدين: مامشا معاك باس اسي نجيب عارف اللي كاين..شفتك بحالا غاتكري الدار واش رحلات المرا اللي كانت فيها؟ سي نجيب: اييه اولدي علاه مافراسكش تاج الدين: شنو؟ سي نجيب: السيدة اللي ساكنة حداك شدوها البوليس تاج الدين: البوليس؟؟؟ ايمتا هادشي؟ سي نجيب: اييه اسيدي البارح صونا عليهم شي حد وشكا بيها وحتا هوما جاو لقاوها متلبسة كاتفسد مع شي واحد مزوج.. الله ينجينا من هاد الاشكال وبغيت هادا اللي صونا عليهم فينما حط رجلو يربح بينها على حقيقتها اشمأز وجه تلج وتم قالبو: تفو على مرض..وزعما ماكانتش باينة فيها سي نجيب: بنادم ماتعرف شنو يطلع منو اولدي غالله يحفظنا وصافي..يالله نتا بلا مانعطلك على شغالاتك الله يعاونك وسلم على الواليدة تاج الدين: مبلغ اسي نجيب سلم على مالين الدار ..ابتاسم ليه وركب فالاسنسور خلاه هو دخل للبارتما ..نزل لتحت غادي لسيارتو هو يطير عندو العساس كايعيط: سي تاج الدين سي تاج الدين ضار ليه مخنزر: شكاين نتا ماالك؟ دق فباب خشبي عريض تسنا شوية عاد تفتح من طرف مرا كبيرة فالعمر سمرا بملامح مراكشية غليوضة وقصيرة..لاوية على خصرها طابلية مطرزة وهازة جلايلها باش يبان سروالها القندريسي حتا هو مطرز وگالت بلهجة مراكشية كاطلع فيه وتهبط: اشحب الخاطر اولدي جمال: ساكنة هنا واحد السيدة سميتها مينة؟ المرا: اييه كاينة وشكون نتا اللي بيتيها جمال بغيت نهضر معاها فوضوع مهم المرا: ء أ واخا وادخول بعدا.. زيد اولدي دخل سدات الباب ووصلاتو للصالون اللي مقابل مع المراح كبيير گلس وهي قالت محنية عندو اشنو بيتي تشرب اولدي قهوة ولا اتاي؟ جمال: لا مبغيت والو ميغسي..كلميها ليا عافاك المرا: ايه دروك نمشي نعيط ليها مرحبا بيك مشات كاتزرب وهو زفر بقوة مسح وجهو من التوتر ويقا گالس كايتسنا .. طلعات هي مع الدروج قبالتو عراض مجلجين ودخلات مع أول بيت فاليمين كاتعيط بالهميس..لالة مينة ..الالة مينة واحد الولد كايسول فيك .......... هيام: لا والله ماكاينة شي حاجة گغاڤ راه الطونسيو اللي نزل ليها تاج الدين: محتاجاني نجي عندك؟ بسمات: هو مكرهتش نبقاو بجوج هاد العشية ولكن.. منقدرش ..خاصني نبقا معاها شوية تاج الدين: واخا اعمري اللي بغيتي ..انا غادي عند الواليدة غانتغدا عندها من بعد ندوز عليك ومن تما نمشيو للدار بجوج هيام: واخا اللي بغيتي تاج الدين: كنبغيك ضحكات: حتا انا تاج الدين: حتا انا و كمل من عندك؟؟ هيام: ههه هي هاديك يالله باي ههه تاج الدين: غاتقطعي غان.. ...قطعات فوجهو كاضحك وضارت لبيت ماماها..حلاتو ودخلات كاتشوف فيها و كان الطبيب كايقاد ليها السيروم هيام: كيف بقيتي دابا شوية عايدة بشحوب حركات راسها والطبيب شاف فيها بابتسامة وقال: لا دابا راها مزيان خاصها غير متبقاش تتعصب بزاف .. فاش يكمل السيروم ممكن تمشي ولكن نوصيها بالراحة هيام: ميغسي دكتور الدكتور: العفو..خليت ليك الراحة امدام عايدة خرج هو وهيام قربات الكرسي حداها وگلسات كتتمعن فيها، مشوشة على حالتها وماقادراش تفهم هاد التقليبة اللي تقلبات فخطرة وكيفاش بنادم بين ليلة ونهار يتقلب مية وتمانين درجة من صورتو الداخلية والخارجية هيام: ماما واش عندك شي مرض؟ مقلقاك شي حاجة ولا شي حد ؟ بسمات بانكسار وقالت: رجعتي كاتگولي ليا ماما تنهدات: دابا گولي ليا مالك..حالتك مابقاتش عاجباني وحاساك مخبية عليا شي حاجة..گلتي قبل ماطيحي باللي بغيتيني فشي موضوع ياك؟ عاليا: عمر شدوه البوليس البارح ردات ببرود: ومنبعد عاليا: هيام .. واش عندك شي دخل فهادشي هيام: هه وعلاه أنا اللي گلت ليه يدخل فالسفقات المشبوهة ويبدا يبيض الأموال للمافيات..كلا واحد وكيتحاسب على اعمالو..وعمر بالدات تقال ليه الميزان وجا الوقت فين يتحاسب عاليا: نتي ماعارفاش راسك شنو درتي و كون تشوفي البارح فاش شدوه البوليس هو غادي وكيتحلف عليك بالشر هيام: الكلب اللي كاينبح مكيعضش..وعمر هو أكبر كلب عرفتو وفاهمة دماغو مزياان..دابا انا ماشي بوحدي ومعندو كيف يدير يآديني..الى كنتي مقلقة من هاد الناحية غير ريحي بالك..والى شي حاجة خرا نتمنا تخوي منها راسك حيت حالتك مابقاتش عاجباني شدات ايدها كاتتنهد بألم وقالت: سمحي ليا..بغيتك غير تسمحي ليا احبيبتي..عافاك سمحي ليا على كلشي بهدوء جرات ايدها وتمات واقفة: غانمشي نجيب لينا الغدا..مغنتعطلش خرجات وخلات دموع عاليا كاينزلو و ايدها محطوطة على فمها كاتمة صوتهم.. فحين هيام مشات لمكتب الدكتور دقات ودخلات عندو بابتسامة هيام: دكتور مسالي عافاك الدكتور: وي بيان سوغ تفضلي..بغيتي شي حاجة هيام: وي ..الى كان ممكن بغيتك دير فحص شامل لماما..شاكة فشي حوايج وبغيت نتأكد منهم قدام باب دار عيشة مبلاصي سيارتو وهو لداخل محني كايكتب فورقة..مللي خرج من الاجتماع وهو هنا واقف بطوموليتو كايتسناها تخرج، بعدما عرف من الپيسري باللي علماتهم ماغاتجيش هاد النهار.. سالة الرسالة وشاف فيها مرة خرا كايزفر حاط قبضة ايدو على فمو ومخنزر فيها..على آخر يامو ولا يسيفط فالرسائل بحال المراهقين..كون غير جاوباتو فاش بدا يصوني ليها ولا غير تخرج من الدار باش يقد يهضر معاها ..بغا يدوي يخوي قلبو مرة خرا ويحيد هاد الغمة اللي ركبات فيه هاد اليوماين..وبغا يسمع داك الراس عندها شنو تايضور فيه بعدما مشات وخلاتو بلا جواب بلا جوج بحال الحنش المقطوع ليه راسو.. طوا ديك الورقة نزل من سيارتو ودخل للدار الفوق عارف باللي عيشة مكيناش ومجاتش هو يدخل بلا متكون وعارف باللي كلمة جوج غايبداو يتغاوتو ويديرو الشوهة تما.. فآخر حل لقاه هو انو لاحها تحت الباب وبسرعة بحال الشفار نزل كايحك راسو، رجل غادة بيه ورجل راداه وتگول ااش هاد التخربيق احسام ااش تتزمر ..فالاخير وكل امرو لله وركب سيارتو مديماري من الدرب وكايقنع راسو ميضحكش على راسو راسو المكلخ ..هو مشا من جيهة.. ومن جيهة خرا جاية سيارت تاج الدين.. وقفات قدام دارهم ونزل طالع ليها..دق ومحل عليه حد هو يجبد ساروتو حل الباب وأول مالمحات عينو هي الرسالة..تحنا هزها كايقلبها فيدو مقوص حجبانو وضار سد الباب وتيعيط تاج الدين: الواليدة..عوييشة، وااعويشة دخل للكوزينة ملقاهاش طلع لبيت النعاس لقاه خاوي ونزل لتحت كاضور راسو تاج الدين: هادي فين مشات..لا لا زغتي الواليدة زغتي جبد تيليفونو كايصوني ليها لقاه باقي طافي وزايداها طافياه بفففف ردو للجيب وجبد ديك الرسالة حلها وأول كلمة جات عليها عينو هي كنبغيك تما زاد طلع الحاجب مقوصهم فتح الدماغ مزياان وبدا يقرا فيها بتأني ................... نازلة من دروج الرياض بقميص صفر مشدود بخيط خفيف..شعر اسود مختلينو القليل من الشيبات ومحطوط عليه زيف بيض فحال لون بشرتها وشامة خفيفة مزينة فوق شفتها..مرا اربعينية وهيأتها اصغر من سنها كاتبان جميلة والطيبوبة منعاكسة عليها لولا داك الحزن اللي مكتاسح عينيها وباين للغير.. على صوت خطواتها هز عينيه شاف فيها مزيان ووقف حتا وصلات عندو مستغربة وحواجبها جامعاهم تطلع فوجهو وتهبط مينة: السلام عليكم اولدي جمال: وعليكم السلام ....گلسات والخدامة جات حطات ليهم اتاي..بقاو ساكتين التوتر والاستغراب داير بيهم.. هو تيفرك ايديه ويشوف جيهة رجليها وهي متمعنة فيه الشوفة هاد الوجه مغريبش عليها وفايتة دايز عليها فشي بلاصة..حتا كسرات داك الصمت وقررات تهضر هي مينة: نعام اولدي گلتي بغيتيني فشي موضوع..ولكن سمحلي معرفتكش خدا نفس وبتبات گاال: انا تنعرفك .. زعما غير مؤخرا عرفتك فين كاينة..ولكن تنعرفك سنين هادي مينة: شكون نتا و شنو سميتك؟ جمال: جمال..انا ولدك الا مينة رمشات تواني فيه ساكتة..سحاب ليه باللي مسعاتوش ورجع قال: ولدك..انا ولدك اللي خليتي عند حماتك كتر من عشرين عام هادي..عاقلة بعدا باللي عندك ولد ولا والو..لالة مينة؟؟؟ كتسمعيني تقلبو عينيها حتا خلعاتو ورجع راسها اللور مردوخ مع الحيط تفزع وناض قافز عندها تايحرك ايدو على خدها بهلع: لالة مييينة..لااالة ميينة واش كتسمعيني هز الما حداه كايرشو بيها وعلى اتر غواتو دخلات الخدامة مخلوعة وشهقاات: ويلي سخفاات تاااني الخدامة بخوف نطقات بالزربة: هزها معايا الله يعطيك الستر هزها بين ايديه بسرعة والخدامة قدامو غادة توريه البيت جمال: واش مريضة ولا شنو؟ الخدامة: لا غير هاد ليامات قلالت ليها المكلة ومابقاش عندها الجهد..دخل وحطها تما عافاك ..دخلها للبيت وحطها على الفراش جبد تيلبفونو كايدوز رقم حدا راسها ويشوف فيها الخدامة: اشتادير اولدي ؟؟ بلا مايشوف فيها: غانعيط لشي طبيب يجي يشوفها شهقات جارة حناكها: ااويلي لاااا..لا لا الله يررحم بيها الواالدين ماكاين لاش تعييط لشي حدد رااه رااجلها ماااغايبغييش غاادي هي تجبد ليهاا شي صدااع جمال: وشنوو تبقاا هاااكا مليووحة باش رااجلها يبقا على خااطرو؟ الخدانة: ء ء أناا غانتكللف بييها اوولدي غير كون هااني ولكن ماتعيط لحتا طبيب عافااك دار الطيلي فودنو كايصوني: نتي معندك ماديري ليها الطبيب هو اللي غايعرف الخدانة: لا عاافاك اولدي الله يعز بيك نتا راماعارف واالو مول الدار ماغايعجبوش الحال وغااينوض بينهم الصداع قطع فاش جاوبو الطبيب وخنزر فيها: وااش ماكاتشوفيش حالتهاا؟؟ الخدامة: ر رراه غير العيا هادا دابا تفيق وتاخد دواهاا غير نساتو فالصبااح .. نتا غير سير دابا الله يرحم الوالدين انا غانبقا معاها طوون هاني ضور وجهو ليها سخفانة على فراشها، نفخ بضيق وصدرو عاطيه الحريق فاش شافها هاكاك وقال بحدة: غدا غانجي نشوفها وياويلك لقاها باقا مريضة..علميها باللي غانرجع غدا ...داز فيها ونزل مع الدروج خارج من الرياض كامل.. اشار براسو لرجالو اللي مراقبين الوضع عاد مشا لسيارتو مديماري والوجهة شي اوطيل فين يبات هاد النهار ويريح راسو شوية ............... حماارو العينين والدم فار وصبح كايغلي..مرورة الخيانة شعور مضر ساام ضرو فقلبوو وخلااا الشوووفة فعينيه تخرج الشراار حتا كمش الورقة فيدو وبزمجرة قوية غوت وهو طالع فالدرووج قاصد بيتها تاج الدين: نجاااااة .. نجااااااااااة .... حل الباب بالجهد ومشا للحمام حلو ومالقا حد..خبطو حتا تقشرر من الجنب وتم ناازل لتحت خاارج من دارهم ومخلي الباب مشرع والغضب مالي عينيه وعااميهم ..غير غااادي ودماغو كايفووور ويغلي وصدرو كاايزدح طاالع ناازل بجنوون.. الكلام اللي قرا آلموو وضروو بخاطرو وقلبو قبل مايدنس رجولتو ويحس براسو أكبر حمار على وجه هاد الكرة..رجع وجهو وعينيه حمممريين وعروقو تنفخو وزراقو وسراعو خطواتو للدورة ديال الدرب اللي دااز من حدااه كايستغرب من حاالتو ويحيد ليه من الطريق .. وحدا قهوة كبيرة تاع الشيشة تما .. قشع طوموبيلتو مبلاصية فالجنب زررب عندوو وعينيه خاارجين بحال الشييطاان تلااح للباب نييشان حلوو علييه على غفلة ودخل ليه كرووشية للوجه قبل مايجروو لبرااا كااايغووت بالجعررة اللي ركباات فييه والنااس اللي تما تخلعوو وبدااو يتجمعو: ختييي اولد ال**** ختيييي..هاااديييك وختتتك حتااا نتااا ختاااااك انكاااار الخييييير اللله ينعععععل اااصل مممك الكلللللب قبل مايجروو لبرااا كااايغووت بالجعررة اللي ركباات فييه والنااس اللي تما تخلعوو وبدااو يتجمعو: ختييي اولد ال**** ختيييي..هاااديييك وختتتك حتااا نتااا ختاااااك انكاااار الخييييير اللله ينعععععل اااصل مممك الكلللللب قبل ماينوض زاددو برجلوو لكرررشوو وكاايعااود ديك ختييي حتا بخ حسام الدم وجعر هو برااسو مافااهم تاوزة وماطاحتش ليه فالبال باللي تاج غايكوون عرف شي حاجة داكشي لاش وقف وعطااه بدورو ضربة قاصحة للوجه وبدا يغوت حتا هو معصب وفمو خااسر بحال صاحبو: ***ممملتييي لدييل مك شكاااين المرررررض ضاار ليه تاج مكررره والرسالة اللي كان مكمشها فيدو لاحها ليه على وجهو.. تما تحلو عينين حسام وجمد الدم فعروقو.. مابقا عرف فين يحط الراس شنو يگول دابا وكيفاش غايشرح اما واحد الدماغ حدو نطق ليه بكلمة وحدة قبل مايزيدو تاج الدين الكروشيات وانااري على حماار شدوو من الكوول ديال الشوميز مقاابل وجهووهم وكاايغووت: دخلللتك لداااري اووولد ال**** ..درررت خووويا وعشييري وصاااحبي باااش شنووووو ..طمممع ليااا فختيييي.. طممممع فختييي عطاااه دقة خرا طيحااتو ماااقدووكش الق*** معااامن تتراافق ماااگهموووكش وباانت لييك غييير ختي الكللللب حسام: مااتبداااش تخووور فالهضررة نتااا مافااهم وااالو ابناادم.. نجاة انا كنبغييهااا ..وربي فوووق مني شااهد باللي عمرررري شففت فيها بشي شووووفة ناااقصة وعمري حتااا فاتحتها بالمووضوع من غيير الباارح تاج الدين: سكككت الكلللب تلاااح عليه كاايضرب وهو مزير فمو وكاايسمع هضرة كاتقطعو هاادي هي تيييقتي فيييك..ضوورت ليييك ضهررري باااش طمممع فختي المكبوووت ختيي الكلللب الللي بييدي عرررفتك بيها ..بفممي گلللت ليك مي هي مك وختي هييي ختتتك زاادو دقة ختاااااك المكبووت واااختاااك فديك اللحظة دفعو برجلو وعطاه حتا هو للوجه: ماااشي ختييييي..وااكااانبغييهااا واش كااين شي حد كااايبغي ختوووو..عييشة ماااشي مييي ونجاااة ختتتك نتااا مااختيييش وااافهمووها اعباااد اللله مااختيييش بداات الجووقة تتجمع عليهم حاضيين الملاكمة وهووما مشاابكينها سباان ومطايفة شي ناس كبار هوما اللي تدخلو كايجروو فتااج الدين وهو غير جيب افمي وگول مابقا قشع واالو ومحشم من حد لدرجة كللشي تصدم منو ومن خليقتو اللي كااتخلع حتا ولاو فيه عشرة تاج الدين: طلقووو مني والقلاااا***** حيييدووو نفرررع الز***** بووووه ازو**** ..والللله اولد الق**** تاااانقتلك..غااانشرررب من دمك اووولد القاااف نوريك تتفلااااا على ختيييي حسام دفع الرااجل من حداه وقرب ليه بتحدي مخررج عينيه ووجهو عامر ديامات: واكااانبغييها دخللها لدمااغك ولا لهلاااا دخلها سوووق كرررر* هاادااك.. وختتك نتااا اتاااج الدديين و على قبلك نتااا سكتت هاااد السنيين كلهااا وشفتي الى طلعاات حتا هي كاتبغيني واااخاا تقطعني طراااف ماغانتفررق عليهاااا تاج الدين: اعععع زااد جعرو والناس مقسومين على جوج شي كايتبت فحسام حيت اصلا ماباغي يضرب والا يضارب المشكلة فصعصع اللي بغا غير منيين يدووز ليه حتا هو جنب فمو مجروح كايقطر دم وتحت عينو حمر ماحااسش بيهم وبااغي غير الوجيبة فين يطيح الروح والله كبيير..مد ايدو و جر كرسي من حدا القهوة وجرا بالزربة جيهتو هزو للسما و قسمو على رااسو حتا جا طاايح الارض بغا ينزل يكمل عليه ساعة جروه الناس بالجعرررة ضررب رااجل كبيير حداااه فداا فيه دووك الاعصااب وشي وحدين عيطو للإسعاف فقط البوليس مجبدوش حسهم بحكم درب واحد وهو ولد الحومة عارفينهم عشران كتر من الصحاب وهادشي اللي زاد صدمهم وخلا الاقاويل تتداول على نجاة وحسام وبداو الفام تيتحلو مع اضافة الفيخرات والعطرية .. دفل ونفضهم من حداااه بغضب: حيييدووو اولاااد الكلاااب يقرررب ليا شي حد نقبببر اصل مووو .. ونتااا ازااا***** بن ال***** حساابنا ماساالاااش هنااا عقلل عليا مزيااان ....خلااه طاايح بالدوخة وهو ضار غادي لدارهم مطرطقين ليه صدايف القاميجة ووجهو حالتو بالاعصاب والدقات الي عطاه حساام..طللع مع الداار وودنيه كايسمعو اصوات عيشة فالصالون واقفة عيشة تتشارجي تيليفونها بالنگير والسبان حتا تفرع عليها باب الدار ضارت بالزربة وغيير شافتو هي تشهق وطارت لييه مخلوعة عيسة: ااااويلي مااالك تاج الدين: فييين هيااا دييك بنتتتك ..نجااااة فييين هي..نجاااااة ..خرجات صاحبة المشكل من الكوزينة هازة كاس تاع الما كانت جايباه لعيشة، شافتو وشافها وقبل ماتسول جمعها معاها بتصرفيقة وجرها من شعرها حتاا طلقاات غوووتة صمكااتو تاج الدين: شنووو بييينك وبيين دااااك الكلب..منيييمتااا بداا هادشيي بينااتكم واانا وسطكم بحاال الحمااار هاااا؟؟؟ هضررري شنوو بيينك وبينو نجاة: واااطللللق منييي، الكللب هو نتااا الجاااعررر حيييد عليييا ايييديييك واااعععع عيشة بداات تادفعو مخلووعة: بعععد منهاااا ااشتااا تخربق، طلق المسخوووط طلللق ..دفعاتو من صدرو وتما نيشان نجاة جرات ورا ضهرها كاتستحما بيها، حالة عينيها على وسعهم وفوجهها مصوورة اييدو وهو غيير مازااد فيه تاج الدين: صااافي خررجوو رجليييك الشواااري طلللعتي گراااد ووليتي تتصاااحبي ءء؟؟؟ التبرررهييش اللي ماادرتييش فصغرررك ولييتي بااغااااه داابا الحماااارة نجاة: جممع فممك اتااج الدين خلييني محتاارمااك و حسسن للك تعررف شنو تتخررج من فممك انااا فين دررت شي حااجة تاج الدين: مي حييدييي من قدااامي عيشة: واااعبااد الله غااگوول شداارت وانااا نتفااهم معاهاا غاگووول ليااااااا وجه كلامو لنجااة مقصح الهضررة بالجهد بعدما وقف فبلاصتو كاينهج فيها وكايحاول ماأمكن ميسبش قدام مو: حساام فاايت ليييه جااا دووااا معاااك ياااك؟..جااا طااامع فديييل مممك ونتي الضبعة سااكتتة, علاااش ماگلتيهاااش ليااا من اللوول علااااش تصدمات من هضرتو وبدا لسانعا كايلوا وماعرفات شنو تگول وكيفاش تجاوبو من غير سؤال واحد هو اللي تيضرب فدماغها كيفاش حتا عرف تاج الدين: جاااوبي الكللبة علااااش ماگلتي ليا وااالو نجاة: ش شمن.. شمن طمع ولابغو انا مفهمت واالو تاج الدين: راه غااانقسم طااسيلتك الحمااارة وزاايداها بالكدووب..وااامي طلللقي منييي عيشة: حييد لهييه ااوولد الحراام بنتي انا ممتتكدبش واااش واااكل شي حااجة ولا تقلب لييك المخ.. عاارف فمك شكااتخرج معااااه اااويلي شوووهتي حسااام رااه خوووك الكلللب خووك ضاار فييها مخررج عينيه: عاارف الالة ونتي اللي مررربيتيييش بنتك حتااا ولااات تعااطاااا مع اللي يسوا واللي مايسوااش نجاة: جمممع فمك وعرررف شنو كااتگوول مررربية وعاارفة راسي شنو تنسواا سيير حااسب رااسك نتا اللي مصااحب بلا مووجب بلااا شرررع ومسكنهاا عندك گااع عيشة: ااااااويلييي تاج الدين: تقاادو الكتااف الكللبة يااك ولااات مني منك واااجي راانا كانضررب حتاا القررعة وكنكمي الحشييش تعاالي حتا نتتي شرربي معاااياا شي كاااااس زيييدي الحماااارة زييديي عيشة: وااخررج فحاالك خرررج خليني مني لبنتي وااااخررج نجاة: لا لا غيير خلييه نييت الى طكاان عندو الوجه فيين يهضر غيير يزييد..علاااه دييك هياام شنوو محلهااا فهاادش ماشي صحيبتك؟؟ نولا حلاال غااعليك والشي لاااخر حراام عليه طول ايدو وجمعها معاها تما عيشة غوتات وتلاحت عليه تادفع عارفاه ماغايدفعهاش وفنفس الوقت تتخرجو تاج الدين: بااغاااني نقللك الكللبة والرررب العاالي حتااا نقتللك الى عررفتك نتي اللي مطمعااه حتااا تجرأ علييك، بالله حتااا ندبحك ومن داابااا نسااي باللي عندك خووك سميتو تاااج الديين سدات ليه عيشة فمو وقريبة تسخف ليه مابقا ليها واالو وتتغوت عيشة: وااسير بدل سااعة بخراا الله يرضي علييييك لااامااا سييير خرررج خلييني انااا نتفااهم معااها شافت فيه نجاة بعيون دامعة ونظرات كره طاح من عينها بزاف فاش شك فيها وعلى يدو اللي عمرو هزها عليها الا بالضحك..خرجاتو عيشة بزز كايغووت وهي طلعات كاتبكي لبيتها خبطاات الباب وبقات مورااه حاطة راسها على رجليهاا وتتهز بالدموع يتبع... ]
تدور الأحداث حول (هيام) التي تعيش في دار الأيتام مع أمها التي تعمل كخادمة عند عائلة (بلحاج)، و(تاي الدين) الذي يكون ابن صاحب الشركة، وهو شخص غني ووسيم، يقع (تاي الدين) في حب (هيام)، لكنها ترفضه بسبب المشاكل التي تعاني منها، بالإضافة إلى سمعة والده السيئة، لكن (تاي الدين) لا يفقد الأمل في التقرب من (هيام)، فهل سيتمكن من إقناعها بحبه الصادق تلقى فتاة مصرعها في ظروف غامضة, ويتهم صديقها "جمال" بقتلهما, ويقرر السفر إلى مراكش, ويقرر "مرجان" أن يذهب معه إلى هناك, كي يقف على حقيقة الأمر, ويتضح أن الجاني هو "ادهم" زوج الضحية, والذي كان يخونها, بينما كان "جمال" يعتقد أنها على علاقة به. تتمرد "نجاة" على ماضيها الأليم, وتقرر أن تسامح حبيبها السابق "تاغ الدين"، الذي تخلى عنها يوم فرحها، وذلك بعد أن وقعت في حب "حسام"، الذي يعمل في شركة والدها. لكن يبدو أن هناك ماضياً يجمع بين "حسام" و"نجاة"، ما يجعل قصة الحب الجديدة مهددة بالفشل. "أجمل شعور في الدنيا أنك تلقى حد حاسس بيك حاسس بأوجاعك, بأفراحك, بأحلامك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, بأحاسيسك, حب من أول نظرة بين "هيام" و "ت.د"، لكن الماضي الأليم الذي يجمعهما سيضع عقبات عديدة في طريقهما. بغا يعرف كلشي من فمها ، وهي عطاتو درس في الحبكة الدرامية. حبستو فبلاصتو..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي..بوسييه ديالي.. بانت ليه واقفة حدا الباب..قرب لعندها بشوية تاوقف قدامها..قرب لعندها بشوية تاوقف قدامها.. تدور الأحداث حول شركة بناء يعمل فيها مجموعة من الموظفين الذين يجدون نفسهم في مواقف كوميدية.

يظهر "تامر" في المسلسل كشخصية كوميدية تحاول حل المشاكل بين الموظفين، بينما تعاني "هاجر" من تسلط مديرها في العمل.

تقع "هيام" في حب "تاج الدين"، الذي يستغلها ويبتزها.

تقع "عيشة" في العديد من المشاكل بسبب تدخلها في أمور لا تعنيها.

المسلسل من تدور الأحداث حول (عالية) التي تعمل في إحدى الشركات, و(هيام) التي تعمل صحفية, وكل منهما تنتظر حبيبها الذي لم يعد, حيث أن (عالية) تنتظر (عمر) الذي تركها وسافر, و(هيام) تنتظر (جمال) الذي خدعها واستولى على مجوهراتها. "كنبغيك" تخليهوم يتغامرو ويتقاتلو على جال كلمة وحدة. يتبع. يتورط "تّاج الدين" في مشاكل مع أهل الحيّ بسبب علاقته بابنة حيه "نجاة" التي ترفض الزواج به, في حين أنه معجب بفتاة أخرى تدعى "هيا".